text:
बिहार में कवनो बच्चा एकही स्कूल में पढ़त होखे ई जरूरी नइखे. ऊ दू-तीन स्कूलन में एकसाथे भी पढ़ सकेला. यूनिफॉर्म होखे चाहे साइकिल आ फेर मिड-डे मील, हर मामिला में फायदो दूगुना-तिगुना! सरकारी स्कूलन में फर्जी नामांकन के बल पऽ अरबों रुपया के घोटाला पऽ संजय उपाध्याय के रिपोर्ट...
चिरैया पूर्वी चंपारण के ठेठ देहाती क्षेत्र हऽ. पूजा कुमारी अउर शशि कुमार दूनों एहिजे के आइडियल पब्लिक स्कूल में पढ़ेलन. पूजा दोसरी आ शशि चउथी में बा, दूनों भाई-बहिन हवे. आइडियल पब्लिक स्कूल में पढ़े के साथे-साथे ई दूनों राजकीय मध्य विद्यालय, चिरैया के भी छात्र हवे, जाहिर बा कि ई पढ़े खातिर कवनो एकही स्कूल में जात होइहें. इनकर पिता विपिन कुमार कहत बाड़े कि, 'सरकारी स्कूल के शिक्षकन के लगातार अनुरोध पऽ हम प्राइवेट के बाद सरकारी स्कूल में भी नामांकन करा देनी. अब सरकारी योजना में का मिलेला एकर ना तऽ हमरा कवनो जानकारी बा ना ही हम एह मकसद से एडमीशन करवले रही. राजकुमार सिंह पटना के ही नौबतपुर के महजपुरा मध्य विद्यालय में चउथी कक्षा का छात्र रहे बाकिर अब ओकर नाम एहिजा से काट दीहल गइल बा. ऊ तऽ भला भइल कि ऊ सरकारी स्कूल के साथे-साथे पटना के ही एगो निजी विद्यालय में भी पढ़त रहे. राजकुमार सिंह के पिता आरएस सिंह कहत बाड़े कि, 'हम चाहत रही कि बेटा के एडमीशन नवोदय विद्यालय में करवा दीं. हम राय लेनी तऽ सरकारी स्कूल के एगो शिक्षक कहलस कि नवोदय विद्यालय में सिर्फ ओही बच्चा के एडमीशन हो सकेला जवन सरकारी स्कूल में पढ़त होखे. शिक्षक नवोदय में एडमीशन करवावे के वादा कइलस तऽ हम ओहिजा दाखिला करा देनी. सरकारी स्कूल में प्रवेश लेके योजना के लाभ लेवे के बारे में तऽ कबहीं हम सोचले ना रहनी.
सरकारी आंकडऩ के मोताबिक बिहार के प्राथमिक अउर माध्यमिक शाला सब में नामांकित छात्रन के संख्या 2 करोड़ 13 लाख बिया. सूबे के एगो जिला कलेक्टर आपन नाम ना उजागर करे के शर्त पऽ बतवले कि, इनका में से दर्जा 1 से 8 तक में पढ़े वाला 10 फीसदी से ज्यादा बच्चन के नामांकन एक से जादा स्कूलन में तऽ कई के तऽ तीन- चार स्कूलन में बा. मिसाल के तौर पऽ मध्य विद्यालय मनेर, तेलपा, मध्य विद्यालय पैनापुर, विक्रम, नौबतपुर स्थित मध्य विद्यालय महजपुरा के स्कूलन में तऽ सैकडऩ बच्चा एक से जादा स्कूल में नामांकन लिहले अउर जांच में पकड़इला के बाद उनकर नाम काट दीहल गइल. एह सब स्कूल के शिक्षकन के वेतन पऽ रोक लगा दीहल गइल बा. कुल मिला के सूबा के सरकारी स्कूलन में 20 लाख से जादा बच्चन के नामांकन फर्जी बा.
बिहार जइसन राज्य के गाव चाहे दूर क्षेत्रन में बच्चा अव्वल तऽ स्कूल ना जाले, जइबो करेलन तऽ बीचे में स्कूल छोड़ देले. शहरी क्षेत्र में सरकारी स्कूलन के दशा आ प्रतिष्ठा के ई आलम बा कि गरीब गुरबो ओने के रुख ना करेलन, अइसे में बिना कवनो प्रोत्साहन योजना अउर स्कूली अमला पऽ दबाव बनवले जादा से जादा बच्चन के स्कूल के तरफ मोड़े के लक्ष्य नइखे पूरा होखे वाला. सरकार सरकारी स्कूलन में मिड दे मील याने दुपहर के भोजन देवे अउर पोशाक योजना चलवलस, इहां तक कि ऊ बालिकन खातिर सायकिल देवे के घोषणो कइलस, शिक्षकन पऽ दबाव बनावल गइल कि ऊ सरकारी स्कूलन में जादा से जादा नामांकन करावें. जिला शिक्षा पदाधिकारियन पऽ जब स्कूलन में नामांकन बढ़ावे खातिर दबाव बढ़े लागल तब ऊ शिक्षकन से चिरौरी शुरू कऽ दीहले. अइसना में शिक्षकन के बन गइल, काहेंकि सायकिल के एवज में 2200 रुपया, यूनिफार्म के मद में 700 रुपया अउर मिड डे मील खातिर संख्या के आधार पऽ भारी धनराशि मिले के रहे. शिक्षक उपस्थिति दर बढ़ावेे के नायाब तरीका ढूंढ निकलले. फर्जी नामांकन से नुकसान सिर्फ सरकार के रहे, फायदा सबके. सब खुश, पढ़ रहल बाडऩ कहीं अउर, सायकिल योजना, पोशाक राशि पा रहल बाडऩ अउरी मिड-डे-मील डकारत बाडऩ कहीं अउरी से. जाहिर बा, शहरी क्षेत्र के बच्चन के पढ़े खातिर सरकारी स्कूल में आवेे वाला नइखन. एह नाते अभिभावकन से मिलके प्राइवेट स्कूल के बच्चन के ना सिर्फ प्रवेश एह स्कूलन में देखावल गइल बलुक उपस्थितियो भी. गाव में काम आसन रहे, ओहिजो एडमीशन के दबाव के बहाने भारी मात्रा में फर्जी नामांकन भइल. कही कहीं नामांकन तऽ का नाम भी फर्जी रखाइल. पटना के करीब मनेर के संत गगन हाई स्कूल में फर्जी नामांकन से सायकिल बांटे के मामिला सामने अइला के बाद शिक्षा विभाग जांच के आदेश देहलस. जांच के दौरान ई साफ हो गइल कि बच्चन के जादा उपस्थिति देखा के पोशाक योजना अउर मिड-डे-मील के राशि स्कूल प्रबंधन द्वारा डकारल जाला. ओइसेे, ई फर्जी नामांकन के मामिला पांच साल पहिले 2007 में वैशाली के एगो बहुते छोट स्तर पऽ देसरी प्रखंड में सामने आइल रहे, बाकिर बात रफा दफा हो गईल. एकरा से घोटालेबाजन के बल मिलल अउर गंवे-गंवे बढत पूरा सूबा में छा गइल.
राज्य के 38 जिलन में 70 हजार 29 प्रारंभिक विद्यालयन में घपला के जांच जारी बा. जांच में एकही समय में दू-तीन स्कूलन में पढ़ाई कऽ रहल पांच लाख छात्रन के नाम मिलल बा, तीन लाख बच्चन के नाम कटाइल बा. अब तक 400 से जादा शिक्षकन के वेतन पऽ रोक लगावल गइल बा. आशंका के अनुरूप अगर अइसन मामिला के आंकडा बीस लाख पार कऽ गइल तऽ ई आसानी से समझल जा सकेला कि घोटाला केतना व्यापक अउर विशाल बा. राजद के प्रदेश अध्यक्ष राम चन्द्र पूर्वे के कहनाम बा कि, अरबों के ई मामिला साधारण नइखे. सर्व शिक्षा अभियान बिहार में 2003 से चल रहल बा. एकर सालाना बजट करीब 11 हजार करोड़ के बा. एकर गहराई से जांच होखे के चाहीं. एह संबंध में राज्य शिक्षा परियोजना के निदेशक राजेश भूषण के कहनाम बा कि फर्जी नामांकन खातिर स्कूल प्रबंधन जिम्मेवार बा. प्रखंड स्तर पऽ मॉनीटरिंग के काम शुरू हो गइल बा. नया नियम के मुताबिक अब 75 फीसदी से कम उपस्थिति वाला बच्चन के सरकारी योजना के लाभ ना मिली. कुछ जिलन में कलेक्टर जांच कमेटी गठित कइले बाडऩ .
बहरहाल, अभी जांचे के दौरान मनेर स्थित कस्तूरबा गांधी स्कूल के दर्जनों छात्रा प्रखंड कार्यालय के घेर के प्रदर्शन कइली. पिछड़ी जाति के बच्चियन में शिक्षा दर बढ़ावेे खातिर सरकार संपोषित एह स्कूलन में छात्रा के रहल-खाइल मुफ्त बा अउर स्कॉलरशिप भी. बाकिर प्रियंका, ज्योति, संगीता, पूजा, रीना,माधुरी, पूनम,श्वेता अउर चांदनी बतवली कि उनका बैंक एकाउन्ट में दू साल से फूटी कौड़ीयो नइखे आइल, जबकि ऊ स्कॉलरशिप अउर यूनिफार्म योजना के हकदार बानीं. एह स्कूल के प्राचार्य केके सिंह कहले कि मार्च में ही बैंक में ओह लोगन के राशि डाल दीहल गइल. बाकिर सांच ई बा कि कुछ छात्रा के राशि तऽ का नियमानुसार बैंक के खातो तक नइखे मिलल. जबकि उ सभे आठवीं कक्षा पास हो चुकल बानीं. अब उ स्कूल ना आवेलीं.
एह संबंध में पूछला पऽ एगोस्थानीय अधिकारी सुलेखा कुमारी बतवली कि मामिला के जांच कऽ के कार्रवाई कइल जाई. फेलहाल मुख्यमंत्री नीतीश कुमार घोषणा कइले बाडऩ कि मिड-डे-मील योजना के तहत रोज 72 हजार स्कूल के प्रिंसिपलन से जानकारी लीहल जाई.... फोन बजी अउर प्रार्चायन से छात्रन के उपस्थिति पूछल जाई. ई व्यवस्था निदेशालय पऽ कइल गइल बा. मिड-डे-मील के जानकारी खातिर एगो वेबसाईट भी शुरू भइल बा. कुल मिलाके सुशासन बाबू के योजना अउर मंशा तऽ ठीक रहे, बाकिर काम के अंजाम देवे वाला अमला के बिगड़ल नीयत अउर उनका पऽ प्रशासनिक देखरेख के कमी दूरगामी लाभप्रद कार्यक्रम के उपादेयता के संदेह के घेरा में खड़ा कऽ देलस.


c: text/html

text:
Come, let's do something for Bhojpuri...
जमशेदपुर। आपन जिनगी बचाये खातिर जुझ रहल लोगन के सहायता पहिलहुँ जय भोजपुरी परिवार कइले बा, अउर एक बेर फेर एगो दुखियारी महिला हमनी के सामने बाडी। एह तस्वीर के गौर से देखीं, इनिकर नांव उमा विस्वास हवे, अउर ई कैंसर से पीडित बाडी। ई फोटो काफी पुरान हवे, अउर अभी इनिकर चेहरा देखला के बाद नया फोटो खिंचे के हिम्मत ना होला।
इनका परिवार में पति-पत्नी के अलावा एगो लइकी (13 साल) अउर एगो लइका (8 साल) भी बाटे। जिंदगी अउर मौत के बीच झूल रहल एह महिला के पति साइकिल पर घुम-घुम के बिस्कूट, पापड अउर एह तरह के छोट-छोट चीज बेचे लन, जवना से जइसे तइसे परिवार के गुजारा चलेला। इलाज खातिर दर-दर के ठोकर खा रहल एह परिवार के पीडा हमरा ना देखल गइल, जब आज सांझी खान ई बेहोश होके गिर गइली। हमनी के तनकियो सहायता एह महिला के जिनगी बचा सकेला, अउर हमनी के मानना बा कि "कवनो व्यक्ति खातिर, ओकरा परिवार खातिर, समाज खातिर, अउर मानवता खातिर केहु के जिनगी बहुत मूल्यवान होला।"
चूंकि उनका लगे कवनो बैंक खाता नइखे, ओह से रउआ आपन सहयोग राशि "भोजपुरिया डॉट कॉम" के बैंक खाता में भेज सकेनी, अउर एह अभियान के समाप्ति पर हमनी का उनका परिवार के ऊ राशि नकद में सुपुर्द करब जा, अउर ओह समय के फोटो भी एहिजा पोस्ट कइल जाई। सहायता राशि रउआ एह अकाउंट में चेक/कैश से जमा करा सकेनी:
State Bank of India (SBI), Jamshedpur Branch
IFS Code: SBIN0000096
A/c Number: 30219994536
A/c Name: BHOJPURIA.COM
सहायता राशि जमा कइला के बाद ओकर रसीद रउआ एहिजा पोस्ट कइ सकेनी, भा एडमिन के ओकर जानकारी दे सकेनी। हमनी का निहोरा करब जा कि जय भोजपुरी डॉट कॉम के सदस्य लोग एह अभियान में हाथ बढाव। राशि के कवनो बंधन नइखे, रउआ कवनो राशि सीधे एह बैंक अकाउंट में भेज सकेनी। एगो गरीब आ अभावग्रस्त परिवार के मदद खातिर अगर हमनी का सामने ना आयेब जा, त के आई? आईं, पीडित मानवता के सेवा कइल जाव...
जय भोजपुरी परिवार के पुरान अभियान एहिजा देखल जा सकेला:
गायिका अंशुमाला के मदद करीं
आईं, एगो जरुरतमंद के सहायता कइल जाव...
Views: 844
एडमिन जी, प्रणाम आ जय भोजपुरी,
हम काल्ह 2500 रुपया भोजपुरिया डॉट कॉम के कार्यालय में पहुंचा देब।
आपकी सदाशयता अच्छी लगी . यदि आप उनका बैंक खाता खुलवा दें और उनका एकाउंट नंबर दें तो ज्यादा बेहतर होगा और हम अन्य लोगों को भी प्रेरित कर सकते हैं.
edmin ji pranam aa jai bhojpuri !
hum apna taraf se bharsak koshish karab !
jai bhojpuri !
एडमिन जी प्रणाम,
हम अपना तरफ से उमा जी खतिरा सहायाता राशि भोजपुरिया डॉट कॉम के खाता मे जल्दीये भेजवा देम।
जय भोजपुरी
Dear Admin,
I have deposited a cheque (Cheque No. 515520, HDFC bank, Silvassa) of Rs 2000/- towards aid to Uma Biswas.
Please acknowledge once the amound is received.
Regards,
SANJAY KUMAR
SILVASSA
मुकेश जी, राउर सुझाव बढिया बा, लेकिन जवना हालत में ऊ बाडी, ओह हालत में उनकर बैंक अकाउंट खोलवाये के बात कइल उचित नइखे लागत। रउआ हमनी के पुरनका दूनो अभियान (लिंक ब्लॉग के अंत में दिहल बा) में देख सकेनी कि हमनी का हमेशा पीडित व्यक्ति के बैंक अकाउंट नम्बर पोस्ट करेनी जा, लेकिन एह मामला में ई संभव नइखे। सबके सहयोग राशि मिलला के बाद (शायद अगिला हफ्ता) उनका के नकद में दे दिहल जाई, अउर ओह दिन के फोटो आ वीडियो (पुरा डिटेल के साथ) एहिजा पोस्ट कइल जाई। राउर सुझाव खातिर धन्यवाद...
सब केहु से निहोरा से निहोरा बा कि बैंक में राशि भेजला के बाद ओकर रसीद एहिजा पोस्ट करीं, ताकि हिसाब राखे में सुविधा होखे।
एडमिन जी प्रनाम आ जय भोजपुरी
हम अभी अईसना जगहि प बानी की एजुगा से पईसा भेजल संभव नईखे , बाकी कोशिश करत बानी की केहु ना केहु से कही के कवनो जोगाड लगा के जतना हो सकेला ओतना सहायता करी ।
बहुत बहुत धन्यवाद एह जानकारी खाति आ हम निहोरा करब सब केहु से की आगे आई सभे , नेट के फायदा एहि कुल्हि मे बा आ इंसानियत के परिचय दिही सभे !
जय भोजपुरी
शिव शंभु जी, काल्ह हम उनका घर से डाक्टर के रिपोर्ट लेवे के कोशिश करब। अउर अगर ऊ मिलल, या फिर ओह तरह के कवनो जानकारी मिलल, त हम एहिजा जरुर पोस्ट करब।
हम १ हजार रुपया के सहयोग धनराशी भेजत बानी...अउर भगवान से प्राथना करत बानी की उहा के जल्द से जल्द एह कष्ट से मुक्ति मिले अउर सवस्थ अउर सुखी जीवन व्यतीत करस..
Comment
© 2012 Created by Admin.

robotstxt: allowed

filter: keep


text:
Come, let's do something for Bhojpuri...
Views: 645
हा हा हा हा हा हा हा हा हा हा
मनोज भाई दिवाली के बधाई आ सुभकामना बा संगे संगे हैप्पी दिवाला के भी ;-) हा हा हा हा हा हा हा हा हा हा
जय हो जय भोजपुरी
आदरणीय सुधीर जी /नवीन भाई,
प्रनाम आ जय भोजपुरी!
रऊओ सब के दिवाली के बहुत-बहुत बधाई आ शुभकामना!
जय भोजपुरी!
येहे सचाई बा ३२ रुपिया बाला अमीर ई देश के ..........
कोनो तीज तेव्हार मे दीवाला ही निकले ला.......
दीवाली के बहुत बहुत बधाई आ शुभकामना.
मनोज भाई बवाल बा :-)
दुनो के दुनो आ सांचो झटका बहुत बरिआर लागत बा !
एक दम सटीक देखवनी रउवा
जय भोजपुरी
ha ha ha..bejod
जिआ जिआ जिआ हो मनोज भाई जिआ
गरदा मचा देहनी , एक दम खांटी बात !
जय भोजपुरी
जय भोजपुरी आ प्रणाम,
बबाल बा मनोज भईया,
© 2012 Created by Admin.


text:
Come, let's do something for Bhojpuri...
हमनी के संस्कृति में मानल जाला जे जड़ वास्तु में भी चेतना बा. एही से हमनी के घर के हरेक सामान के सम्मान करे के बतावल जाला. झाड़ू में लात ना लागे के चाहीं. सिलवट - लोढ़ा, जयींता, खाना पकावे के बर्तन, अलमारी, बिछवाना, इहाँ तक की चप्पल आ जूता, इ सब के यथा उचित सम्मान दिहल जात रहे. इ सब के अलावा नदी, पहाड़, पुरनका गाछ बिरिछ के चेतना के त पूजा होखेला. गाँव गाँव में आपन नदी, बिरिछ, पहाड़ इ सब बाड़ी सन जेकर पूजा के बिना कौनो घर के शादी बियाह के नेग पूरा ना होला.
सौरमंडल के तारा आउर ग्रह सब त हमनी के पुरनका कहानी में मानव शरीर धर के धरती लोक पर आवे लोग. प्रकृति के दिहल हवा बयार हमनी के वायु देवता हउवन. सूर्य देव, वरुण देव (जलाधिनाथ), अग्नि देवता इत्यादि. भगवान शंकर के बियाह हिमालय के पुत्री के भईल बा. समुंदर मानव रूप में भगवान राम से याचना कईले बाडन. गंगा यमुना इत्यादि त मानव शरीर में आ के केतना लीला कईले बा लोग.
हमनी के संस्कृति में हरेक वस्तु चेतन बा, कुछ भी जड़ नईखे. अइसन बा हमनी के संस्कार, भोजपुरी के, बिहार के, पूर्वांचल के भारत के. वर्तमान विज्ञान अभी जड़ वास्तु में चेतना पर शायद व्यापक शोध नईखे कईले बाकिर हमरा आशा बा जे जल्दिये एहपर कुछ जाने के मिली.
Views: 59
© 2012 Created by Admin.


text:
Come, let's do something for Bhojpuri...
Views: 176
प्रवीन जी प्रनाम आ जय भोजपुरी
जईसे असो मानसुन अब ले नीमन से ना आईल ओइसही हमरा लागत बा की भोजपुरी खाति भी बरिआर मानसुन नईखे आईल । काहे की ओह दिन के बाद सब केहु ओइसने चुप बा जईसे काठ्या मार देले होखे ।
बाकि उमेद त दिया लेखा जरत बा आ गते गते दिया मे के माटी के तेल खतम हो रहल बा ।
जय भोजपुरी
नबीन भाई सही कहत बानी..साधारण तरह से देखि त आज के दौर में आम भोजपुरिया भी एह बात में कौनो रूचि नइखे लेत...जब तक भोजपुरी के मान्यता एगो आम आदमी के जरूरत ना बनी हमरा नइखे लागत की बात आगे बढे वाला बा...
प्रवीन जी प्रनाम,
ना जाने कई बरीष से त हमनी खाली ऐह मानसून सत्र के ही पेंडा जोहत बानी सन कि अबकी मिली, अबकी मिली बाकीर कहाँ कुछ होत बावे। हमेशा ऐह सत्र के ठीक पहिले हो हल्ला होला। भोजपुरिया जनता से लेके भोजपुरिया विधायक अउर सांसद लोग भी खुब गरम-गरम बात करेला बाकीर जईसही ई मनसून सत्र शुरू होखेले, त मानसून मे सभे ऐतना ना भिंज जाला कि देह अउर बात के गर्मी ना जाने कहवाँ नापाता हो जाला। स्थीति आज अईसन बावे कि हमनी खाली ख्याली पुलाव बना सकत बानी सन बस अउर कुछ ना...।
आ रहल बात अनसन अउर आन्दोलन करे के त ऐकरो खातिर ढेर लोग के एगो गुमेट (समुह) मे मिजाज गरम करे के पडेला।
जय भोजपुरी
खैर इ बात त सही कहर बानी की आजादी के बाद से नेता लोग भोजपुरिया लोग के "लोलीपोप" ही देखावत बा ..लेकिन राजनितिक दृष्टी से अबकी सत्र महत्वपूर्ण बा ...एह से आस बा ..लेकिन इ त सच बा की बिना दबाव के कुछ नइखे होखे वाला ..ओकरा खातिर हमनी के कमर त कसही के पड़ी ...
संजीव भाई प्रणाम
प्रवीण जी प्रणाम आ जय भोजपुरी ..
हमरा ख़याल से इ कुल बात की अनशन कईल जाई आंदोलन कईल जाई इ ओकरे मुह से बेसी सुनेके मिल रहल बा जे भोजपुरी के मान्यता दिवावे के नाम पर आपन भरल पुरल दोकानदारी चला रहल बा, अब एइजा बात इ बा की जेकर दोकान्दारी जब ओही से चल रहल बा उ काहें चाहीं की भोजपुरी के मान्यता मिलो आ उनकर दोकानदारी के हिस्सेदारी कम होखो...
आ जईसन की संजीव भाई आ नवीन भईया लिखले बा सभे की मानसून आ जाड़ा के सत्र से भोजपुरी के का लेवे देवे के बा ... धान रोपाई तबो आदमी ओतने खुश होलें आ गोंहू रोपाई तबो .... हमरा खेयाल से कुल मिलाके एक ढकोसला ह, जन्ह्वा सब सुखल लउकत रहल ह ओइजा नोह से पानी चुवा दिहल बा आ आपण उमेद के बाती जर रहल बा ..
जय भोजपुरी...
अवनीश जी
प्रणाम मनोज जी
पंकज भाई, प्रणाम आ जय भोजपुरी.
राउर डिस्कसन आ ओमे आईल प्रतिक्रिया से प्रेरित बा ई कार्टून.
धन्यवाद आ जय भोजपुरी!
pankaj ji parnam |
hamani ta badi besabri se johat bani
ki kab u shubh deen aai |
jai bhojpuri |
jaruri ba
© 2012 Created by Admin.


text:
Come, let's do something for Bhojpuri...
जय भोजपुरी
माटी के घर बहुत पहीले ई घर देखे के मिलो लेकिन आज ई बीलुप्त होखे के कगार पर बा का होगाईल बा अब कौनो गाव मे देखे के शाए दे मिलो भले लोग पक्का के घर बना लेले बा लेकिन जाबन खुश्बू ओह घर मे मिलो अब उ नईखे मिलत उ घर पहीले के एअर कन्डीशन रहे चाहे जाबन महीना होखे ओकर मज़ा कुछ अलगे ही रहे अभियो ओकर खुसबु जब याद अवेला मन फिर से ओही घरी के दुनिया मे चल जाला का लिखाल जाव ओह घर के बारे मे रौआ सब के का ख्याल बा.
प्रदीप
Views: 60
प्रदीप जी प्रनाम आ जय भोजपुरी
सांचो अब माटी के घर गरीब गुरबा के निशानी रहि गईल बा ।
अईसे एह पोस्ट के ब्लाग मे डलती त नीमन कहाईत काहे की ई बहस ना भाव देबे लेबे वाला पोस्ट बा ।
जय भोजपुरी
jai bhojpuri
bhut hi shi bat khni ki phile ke ac rhe aapn mati ke ghar .
jiai bhojpuri
pradeep ji jai bhojpuri |
bahut sahi kahani raua ,ham ehkar aanand le chukal bani \
sacho mausam ke farak jada naikhe parat |
© 2012 Created by Admin.


text:
भारत
भारत, पौराणिक जम्बूद्वीप, आधुनिक दक्खिन एशिया में स्थित भारतीय उपमहाद्वीप क सबसे बड़ देश ह। भारत क भौगोलिक फैलाव ८० ४' से ३७० ६' उत्तरी अक्षांश तक अउर ६८० ७' से ९७० २५'पूरबी देशान्तर तक ह। भारत क फैलाव उत्तर से दक्खिन तक २,९३३ कि. मी. अउर पूरब से पश्चिम तक २,९३३ कि. मी. है। भारत क समुद्र तट रेखा ७५१६.६ किलोमीटर लम्बा ह। भारत, भौगोलिक दृष्टि से विश्व क सातवाँ सबसे बड़ और जनसँख्या के दृष्टि से दूसर सबसे बड़ देश ह। भारत के पश्चिम में पाकिस्तान, उत्तर-पूरब में चीन, नेपाल, अउर भूटान अउर पूरब में बांग्लादेश अउर म्यान्मार देश हउअन। हिन्द महासागर में एकरे दक्खिन-पश्चिम में मालदीव, दक्खिन में श्रीलंका अउर दक्खिन-पूरब में इंडोनेशिया ह। उत्तर-पश्चिम में अफ़गानिस्तान के साथ भारत क सीमा ह। एकरे उत्तर में हिमालय पर्वत ह अउर दक्खिन में हिन्द महासागर ह। पूरब में बंगाल क खाड़ी ह अउर पश्चिम में अरब सागर ह। भारत में कईठे बड़ नदियाँ हइन। गंगा नदी भारत के संस्कृति में अत्यंत पवित्र मानल जाली। अन्य बड़ नदी सिन्धु, नर्मदा, ब्रह्मपुत्र, यमुना, गोदावरी, कावेरी, कृष्णा, चम्बल, सतलज, व्यास आदि हइन।
ई विश्व क सबसे बड़ लोकतंत्र ह। इहाँ ३०० से अधिक भाषा बोलल जाली। ई विश्व क कुछ प्राचीनतम सभ्यता क जननी ह जैसे - सिन्धु घाटी सभ्यता। विश्व क चार प्रमुख धर्म : सनातन-हिन्दू, बौद्ध, जैन अउर सिख भारत में ही जन्म लेहलन अउर विकसित होलन।
भारत भौगोलिक क्षेत्रफल के आधार पर विश्व क सातवाँ सबसे बड़ राष्ट्र ह। भारत क राजधानी नई दिल्ली ह। भारत क अन्य बड़ सहर मुम्बई(बम्बई), कोलकाता (कलकत्ता) अउर चेन्नई (मद्रास) हउअन। भारत विश्व क दसवां सबसे बड़ अर्थव्यवस्था ह।
[सम्पादन] इतिहास
Main article: भारतीय इतिहास
पाषाण युग भीमबेटका मध्य प्रदेश की गुफाएँ भारत में मानव जीवन क प्राचीनतम प्रमाण हईन । पहली स्थाई बस्तियों ने ९००० बरिस पहिले स्वरुप लहलेन। ईह आगे चल कर सिन्धु घाटी सभ्यता में विकसित भईलिन, जे २६०० ईसा पूर्व और १९०० ईसा पूर्व के मध्य अपने चरम पर रहलेन। [२] लगभग १६०० ईसा पहिले आर्य भारत अईलेन और उन्होंने उत्तर भारतीय क्षेत्रन में वैदिक सभ्यता क शुरुआत कईलेन। ई सभ्यता के स्रोत वेद और पुराण हउअन। किन्तु आर्य-आक्रमण-सिद्धांत अबहीं तक विवाद क मामला ह। लोकमान्य बाल गंगाधर तिलक सहित कुछ विद्वानन क मान्यता ह कि आर्य भारतवर्ष क स्थायी निवासी हउअन अउर वैदिक इतिहास करीब ७५,००० वर्ष पपुराना ह।[३] एही समय दक्षिण भारत में द्रविड़ सभ्यता का विकास होत रहल। दुनु जातियों ने एक दूसरे के खूबियों के अपनईलेन अउर भारत में एक मिश्रित-संस्कृति क निर्माण कईलेन।
५०० ईसवी पूर्व कॆ बाद कई स्वतंत्र राज्य भईलेन। भारत क शुरुआती राजवंशन में उत्तर भारत क मौर्य राजवंश उल्लेखनीय ह जेकर प्रतापी सम्राट अशोक क विश्व इतिहास में विशेष स्थान ह।[४] १८० ईसवी के शुरुआत से मध्य एशिया से कई आक्रमण भयल, जेकरे परिणामस्वरूप उत्तर भारतीय उपमहाद्वीप में यूनानी, शक, पार्थी और आखिर में कुषाण राजवंश स्थापित भईलेन। तीसरी शताब्दी के आगे क समय जब भारत पर गुप्त वंश का शासन रहल, भारत क "स्वर्णिम काल" कहलायल।"[५][६] दक्षिण भारत में भिन्न-भिन्न काल-खण्डन में कई राजवंश चालुक्य, चेर, चोल, पल्लव तथा पांड्य भईलेन। ईसा के आसपास संगम-साहित्य अपने चरम पर रहल, जेमें तमिळ भाषा का परिवर्धन भयल। सातवाहनन और चालुक्यन ने मध्य भारत में आपन वर्चस्व स्थापित कईलेन । विज्ञान, कला, साहित्य, गणित, खगोलशास्त्र, प्राचीन प्रौद्योगिकी, धर्म, अउर दर्शन एही राजाओं के शासनकाल में फललन-फूललन ।
१२वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत क अधिकांश भाग दिल्ली सल्तनत के शासनाधीन हो गईल; और बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण और मध्य भारत में मराठन का उत्कर्ष भयल। उत्तर पश्चिम में सिक्खन क शक्ति में बढ़त भईल।
१७वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश क आतंरिक शासकीय अराजकता क फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भईलेन और १८४० तक लगभग पूरा देश पर शासन करे में सफल भईलेन। १८५७ में ब्रिटिश ईस्ट इंडिया कम्पनी के विरुद्ध असफल विद्रोह, जो भारतीय स्वतन्त्रता के प्रथम संग्राम से भी जानल जला, के बाद भारत क अधिकांश भाग सीधे अंग्रेजी शासन के प्रशासनिक नियंत्रण में आ गईल। [७]
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। १८८५ में इन्डियन नेशनल कांग्रेस काँग्रेस पार्टी क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कईलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, वीर सावरकर आदि के नेतृत्व में चलल क्रांतिकारी संघर्ष के फलस्वरुप १५ अगस्त, १९४७ के भारत ने अंग्रेजी शासन से पूर्णतः स्वतंत्रता प्राप्त कईलस। ओकरे बाद २६ जनवरी, १९५० के भारत एक गणराज्य बनल।
भारत क पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल ह। १९६२ में चीन के साथ, अउर १९४७, १९६५, १९७१ अउर १९९९ में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक ह।
१९७४ में भारत आपन पहिला परमाणु परीक्षण कईले रहल जेकरे बाद १९९८ में ५ अउर परीक्षण भयल। १९९० के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
[सम्पादन] भारत के प्रान्त और ओकर राजधानी
भारत में 28 राज्य आ 7 केन्द्रशासित प्रदेश बा।
देखीं:- भारतीय प्रान्त आ राजधानी
- राज्यों के नाम निम्नवत हैं- (कोष्टक में राजधानी का नाम)
- केन्द्रशासित प्रदेश
† चंडीगढ़ एक केंद्रशासित प्रदेश और पंजाब और हरियाणा ई दू राज्यन क राजधानी बा।
[सम्पादन] भारत में बोलल जाने वाली भाषाएँ
भारतीय संविधान एक राष्ट्रभाषा का वर्णन ना करेला । भारत में कउनो एक राष्ट्रभाषा न ह। संविधान के अनुसार केंद्रीय सरकार में काम हिन्दी और अंग्रेज़ी भाषा में होला, और राज्यन में हिन्दी अथवा आपन-आपन क्षेत्रीय भाषा में काम होला। भाषाई मामले में भारतवर्ष विश्व के समृद्धतम् देशों में से एक ह। ईहाँ मुख्यतः बोलल जाने वाली भाषाओं क सूची ई बा:
- हिन्दी
- अंग्रेजी
- मराठी
- संस्कृत
- नेपाली
- मैथिली
- भोजपुरी
- पंजाबी
- तमिल
- तेलुगू
- मलयालम
- कन्नड
- गुजराती
- बांग्ला
- असमीया
- ओडिया या उड़िया
- कश्मीरी
- लद्दाखी
- मणिपुरी
- कोंकणी
- डोगरी
- उर्दू
- सिन्धी
- अवधी
[सम्पादन] राष्ट्रीय गान आउ राष्ट्रीय गीत
भारत के राष्ट्रीय गान जन- गण- मन... बा । इ बंगाली में गुरुदेव रविन्द्रनाथ टैगोर द्वारा लिखल गइल बा। भारत के राष्ट्रीय गीत वन्दे मातरम बा। एकरा के बंकिम चंद्र चेटर्जी लिखले बानी आउ भारत के स्वतंत्रता संग्राम में ई गीत के महत्वपूर्ण भूमिका रहे| ई गीत प्रसिद्ध उपन्यास आनंदमठ से लेहल गईल बा।
[सम्पादन] प्रतिज्ञा
भारत हमारा देश है । हम सब भारत वासी हैं । हमें अपना देश प्राणों से प्यारा है। इसकी समृद्ध और विविध संस्कृति पर हमें गर्व है । हम इसके सुयोग्य अधिकारी बनने का सदा प्रयत्न करेंगे । हम अपने माता पिता शिक्षक और गुरु जनों का आदर करेंगे । और सबके साथ शिष्टता का व्यवहार करेंगे । अपने देश और देशवासियों के प्रति हम अपनी निष्ठा की प्रतिज्ञा करते हैं । उनके कल्याण और सुखसमृद्धि में ही हमारा सुख निहित है।
[सम्पादन] इहो देखीं
- भारतीय खाना इहा छेत्र के अनुसार खान मे जस्प्रित् सिन्घ् बिबीधता बावे | हर छेत्र मे अलग अलग त्रह् के खाना प्रचलीत बा |
- भारतीय व्यक्तित्व
- भारतीय पोशाक
- भारत के अर्थव्यवस्था
- भारत (विक्षनरी)
[सम्पादन] सन्दर्भ
- ↑ http://vivekajyoti.blogspot.in/2011/10/robert-vadra-son-in-law-of-sonia-gandhi.html
- ↑ Introduction to the Ancient Indus Valley. Harappa (1996). Retrieved on 2007-06-18.
- ↑ How ancient are the Vedas. Yahoo Answers (2009). Retrieved on 2009-11-30.
- ↑ Jona Lendering. Maurya dynasty. Retrieved on 2007-06-17.
- ↑ Gupta period has been described as the Golden Age of Indian history. National Informatics Centre (NIC). Retrieved on 2007-10-03.
- ↑ Heitzman, James. (2007). "Gupta Dynasty," Microsoft® Encarta® Online Encyclopedia 2007
- ↑ History : Indian Freedom Struggle (1857-1947). National Informatics Centre (NIC). Retrieved on 2007-10-03. “And by 1856, the British conquest and its authority were firmly established.”


text:
Come, let's do something for Bhojpuri...
Posted on October 16, 2012 at 9:00pm 0 Comments 3 Likes
कुआरी नवरातरा के सुभ अवसर पर भोजपुरिया भाई सब के भलाई खातिर हम
‘‘दुरगा दुहाई’’ के उपहार भेज रहल बानी। ये दुरगा दुहाई के नव दिन के बदला
में येक्को दिन जे सरधा से पाठ कऽ ली ओके दुरगा जी के किरपा जरूर…Continue
Posted on October 11, 2012 at 7:39am 3 Comments 12 Likes
जय स्री सीताराम
रामजी के किरपा से करुनाकर रमायन के बालकांड रउआ सभे के सामने परोस के हम रखनी। हमरा भाव के रसोई सब के नीक लागल ई जान के मन गदगद हो गइल बा। हौसला बढ़ला से आगे के कथा परोसे के मन बन गइल बा। अब हम अयोध्या कांड परोस के सबके सोझा भेज रहल बानी। जइसन लागे वइसन विचार…
Posted on October 6, 2012 at 5:20pm 4 Comments 14 Likes
सपना के संपत
(भोजपुरी माई के दसा दोहावली)
येक रात के बात हऽ रहीं कहीं हम जात।
येगो बुढ़िया से भइल रस्ता में मुलकात।।१।।
सुबहित कपड़ा के बिना लागत रहे…
Posted on September 29, 2012 at 5:17pm 6 Comments 17 Likes
आस के दीअरी
(दोहा संजीवनी)
जे जइसन करनी करे, वइसन होखे भाग।
कवनो घर मंगल मने, कतहीं लागे आग।।१।।
जेकर जइसन नियत हऽ, वइसन बने सुभाव।
मुँह मन के अयना हवे,…
गुरुवर , रउवा आसिरबाद रुपी छाँह मे हमनी के जिनगी बीतो बस एह ले बेसी कुछ ना चाही , भोजपुरी खाति हमनी के जीउ जान से जुटल रही जा आ नीमन करत रही जा बस अतने आसिरबाद चाही !
बहुत बहुत प्रनाम गुरुवर !
गुरुवर के कोटि कोटि प्रनाम आ जय भोजपुरी
राउर आसिरवाद मिलल राउर संग साथ मिलल राउर नेह छोह दुलार मिलल एह जय भोजपुरी परिवार के ई अपने आप मे बहुत बडहन बात बा ! राउर आसिरवाद एहिंग हमनी के मिलत रहे , भोजपुरी खाति राउर जवन नेह छोह श्रधा भाव बा जवन राउर प्रयास बा ओह के असर हमनियो प पडे बस अतने चाही ।
राउर स्वागत बा जय भोजपुरी परिवार मे !
जय भोजपुरी
© 2012 Created by Admin.


text:
Come, let's do something for Bhojpuri...
सबके प्रणाम,
हिन्दी बोलs, अंगरेजी बूकs, ले लs अरबिया अँगड़ाई,
डेरइला भा खिसिअइला पे, भोजपुरिए मुँहवा में आई,
त काहे दुविधा में, झूलत बाड़, काहे के ई बरिआई,
चीन्हs अपना के कहँवा बाड़, छोड़s, आपन परिछाई,
तनिको लागे लाज, त भोजपुरी जिन बोलिह ए भाई,
नाहिए कब्बो अपना के तू भोजपुरिया कहिह ए भाई,
जबले अपने भितरा से, माई वाला अहसास ना आई,
रटला से बस माई-माई, ए भाई कुछुओ ना फरिआई,
माई आपन बरिआर बहुत बा, के एकरा के आजुमाई,
बस एकरा अधिकार मिले त, सबका पर ई छा जाई,
एके अक्षर के अन्तर, सपूत आ कपूत में, बाटे, भाई,
चुनि ल एगो कौनो आ, लागि जा भा भागि जा भाई,
खुनवा टघर गइल बा, आकि, रमि गइल बा दोगलाई,
सुनि के गारी महतारी के, के बाटे जे, चुपचाप पटाई,
बैरियन आ गद्दारन के, जवाब जे ना मुँह तोड़ दियाई,
भाषा के ई नाव पे सगरो कइल-धइल पाखण्ड कहाई,
आईं रउओ हमरी साथे, फूकीं जोर से, ई बिगुल बजाई,
मँगला से जो, ना मिले, त लड़ि के हकवा, लीहल जाई,
धन्यवाद आ जय भोजपुरी
अनूप
Views: 40
अनुप भाई प्रनाम आ जय भोजपुरी
एक दम सही कहनी आ बहुत बेजोड कहनी । हम त इहे जानेनी की जवन बात बा खांटी मे ओह से के आंटी ? केहु ना । एह से खांटी बनल रहे के चाही ।
आ हक त लियईबे करी डंका के चोट प लियाई ।
जय भोजपुरी
anoop bhaiya parnam a jai bhojpuri \
ekdam garda ba bhaiya |
bilkul sahi likhail ba ek dam sanch bat
bahut bahut dhanyavad |
jai bhojpuri jiya bhojpuria |
अनूप भाई प्रणाम,
अनूप जी प्रनाम
बहुत बढीया! एगो धमकावत चेतावनी देहले बानी रउआ। बहुत बहुत बढीया। आ अगर अबो केहु ना चेती त फेर कब...?
जय भोजपुरी
अनूप भाई, प्रणाम आ जय भोजपुरी,
भोजपुरी के सम्मान के एह लडाई के रउआ बिगुल बजा देले बानी, आ ई लडाई हमनी का जीत के मानब जा, ई तय बा। रउआ जवना तरह से सिलसिलेवार ढंग से भोजपुरी के महत्ता के रेखांकित कइले बानी, ऊ अपने आप में अदभूत बा, आ बहुत कुछ सोचे खातिर मजबूर करता। अगिला रचना के इंतजार में...
Comment
© 2012 Created by Admin.


text:
चोरन के निशाना पऽ बा नेता लोगन के घर
संजय उपाध्याय | पटना , सितंबर 18, 2012 17:10
पटना के कौटिल्य नगर नाम से ही ई लागऽता कि इहवां सूबा के खास लोगन के बसेरा होई. मसलन, विधायक, मंत्री, सांसद अउर गवर्नर आदि. ठीक एकरा से सटल बा वेटरिनरी कॅालेज जवन पशुपालन घोटाला में खूब सुर्खी बटोरले रहे. एही कॉलेज के परिसर में कबो लालू यादव के राजनीतिक पाठशाला सजत रहे. एही के पड़ोसी इलाका में बिहार मिलिटरी पुलिस के छावनी बिया, जवना पऽ राज्य सरकार के नाज बा. कौटिल्य नगर के खासियत हऽ कि इहवां विधायिका से जुड़ल लोगे जमीन खरीद के मकान बना सकऽतारे.
कॉलोनी में घुसते लकदक एक से बढ़ के एक महंग गाड़ी अउर सुनसान गली एक-दोसरा से मिलत-कटत, आड़ा-तिरछा रेखा बनावत देसी-बिदेसी महंग स्थापत्य शैली से रू-ब-रू करावेला. इहवां के खुमारी से भरल सुबह दिन के दस बजे शुरू होला. साहिबानन के उहे जागे के समइयो हऽ. कारण, देर रात लडख़ड़ात उनकर अपने घरे आवल बा. इमारतन के बनवावे में जइसे इहवां पांख लाग गइल होखे. हर गली के मोड़ चाहे राह के बीच में कवनो ना कवनो मकान बनते नजर आ जाई अउर ना तऽ इमारत पऽ नया मंजिल बनत देखाई दे जाई. छोट-बड़ अबहीं ले करीब 250 मकान इहवां बन चुकल बा. जेकरा में पूर्व मुख्यमंत्री लालू प्रसाद यादव, पूर्व गवर्नर कैलाश पति मिश्र, पूर्व केंद्रीय मंत्री राम विलास पासवान, पूर्व केंद्रीय मंत्री रघुवंश प्रसाद सिंह समेत बिहार सरकार के वर्तमान अउर पूर्व मंत्रियन अउर विधायकन के आवास इहंवे बा. मजेदार बात तऽ ई बा कि एह इलाका के लोगन के बीच दलीय भावना ना के बराबर बा. इहवां के लोगन के बीच आम तौर पऽ बहस के दू गो मुद्दा होला- एगो खूबसूरत मकान के अउर दोसर चोरन के. दलीय भावना भला होई कइसे-सभे तऽ इहवां पड़ोसी भाई जे ठहरल. राम विलास पासवान के बगल में भाजपा के सिद्घांतकार आ गुजरात अउर राजस्थान के पूर्व गवर्नर कैलाश पति मिश्र के मकान बा आ दूनो के पड़ोसी हवें बिहार के पूर्व कांग्रेस मंत्री ब्रज किशोर सिंह, बाकिर राज्य अउर समाज के ई नीति-नियंता आजुकाल्ह चोर-लुटेरन के रहमोकरम पऽ बाड़े. अपना इलाका में जनता के सुरक्षा के गारंटी के वचन ऊ भले देलन, बाकिर एह कॅालोनी में ऊ असुरक्षित बाड़े. कवनो अइसन दिन ना होई जब इहवां कवनो-ना-कवनो वारदात ना होत होखे, बाकिर चोर अतना ईमानदारी जरूर बरत रहल बाड़े कि ऊ महामहिम रह चुकल कैलाश जी चाहे दलितन के उत्थान खातिर कथित आंदोलनकारी पासवान जी में कवनो फर्क ना समझेले. इहे कारण बा कि कुछ दिन पहिले पासवान के गाड़ी पऽ चोर हाथ फेरत स्टार्ट करे के कोसिस कइले. जब ऊ स्टार्ट ना भइल तऽ धकेले लगले. तब गाड़ी पोल से जा टकराईल. आवाज होखे पऽ जब लोग जगले तऽ चोर भाग गइले. कैलाश जी के गाडिय़ो पऽ चोर हाथ साफ करे के चहले. जब गाड़ी ना खुलल तऽ खिसिआ के बड़हन रोड़ा मार के शीशा के चकनाचूर कऽ देले. चोरन के कारगुजारियन से अति विशिष्ट लोग अतना आजिज आ गइल बाड़े कि आपन सुरक्षा खातिर ओह लोगन के विधानसभा के गेट पऽ प्रदर्शन तक करे के पड़ल. पूर्व केंद्रीय मंत्री रघुनाथ झा के गाड़ी जब ना खुलल तऽ ऊ ओकर चारो पहियने के जैक लगा के खोल ले गइले.
चोरे ना गुंडा-बदमासो से इहवां के लोग त्रस्त बाड़े. एहिजा लफुआ ओइसहीं आवेले-जाले, जइसे कवनो आम मुहल्ला. लइकियन के साथे छेड़छाड़ तऽ एहिजा मामूली बात बा. भाजपा विधायक दिलमणी देवी के बेटा संतोखा कुमार मिश्र कहऽतारे कि दू लइकियन साथे छेडख़ानी करत लइकन के ऊ लोग पकड़ले, पिटबो कइले. अबहीं पुलिस के सउंपे के बाते होते रहे कि बिजली जइसन ऊ अइसन भगले कि कुछे क्षण में ऊ नजर से ओझल हो गइले. पूर्व केंद्रीय मंत्री रघुवंश प्रसाद सिंह के आवास के ठीक सोझा कुछ दिन पहिले कुछ बदमाश एगो लइकी के साथे छेडख़ानी करत रहले, लइकी शोर मचइलस, शोर सुन के सांसद के गार्ड ओह लइकी के बचइले. गुंडा-बदमाश एहिजा के महानुभावन के नींद अइसे उड़ा देले बाड़े कि अब ऊ एह कॉलोनी के छोड़ के दोसरा जगह जाए के मजबूर बाड़े. पूर्व विधायक आ साहित्यकार गौरी शंकर नागदंश एकर उदाहरण बाड़े. ऊ किराया पऽ दूसर जगह मकान ले लेले बाड़े. हालांकि चोरन से बचे के उपाय पऽ एहिजा कइगो बइठको भइल. कॉलोनी में पुलिस बैरिकेडिंग के बातो उठल, बाकिर कुछ विधायके एकर विरोध कऽ बइठले.
हालत ई बा कि खाली कुछे महीना में चोर एहिजा दर्जनभर वारदात कऽ के मंत्रियन-विधायकन के खुला चुनौती दे देले बाड़े. चउंकावे वाला बात ई बा कि एहिजा चोरी के घटना लगभग महीना के 20 तारीख के बादे घटेला. उदाहरण खातिर पूर्व विधायक रामेश्वर साहनी के घरे चोर 27 अगस्त के हाथ फेरले तऽ धमदाहा से विधायक रहल इश्तियाक अहमद के घरे 26 अगस्त के अउर ओही राते पूर्व मंत्री ब्रजकिशोर सिंह के घरे धावा बोल के सामान उठा ले गइले. अइसने एगो वारदात में चोर खाली अगस्ते महीना में चार गो विधायकन के घर से माल उड़ा के कोहराम मचा देले. नतीजा ई भइल कि हर शरीफ अजनबी के लोग एहिजा संदेह के नजर से देखे लागल बाड़े. बैंक में प्रोबेशनरी अफसर रमेश कुमार के लोग शंका के आधार पऽ एह खातिर पकड़ लेले रहे कि ऊ रात में एगो विधायक के मकान नंबर के खोजत रहले. ओकरा आपन शराफत के परिचय देवे के पड़ल अउर ऊ विधायक से मोबाईल पऽ बातो करवइले तब लोग उनका के बख्शले. पूर्व विधायक रामेश्वर साहनी के तऽ चोर निशाना पऽ ले लेले बाड़े. पहिले उनकर आवास के सामने लागल उनकर एगो शुभचिंतक के गाड़ी के टपा देले अउर पिछिला महीना ताबड़तोड़ दू बेर घर में हाथ साफ कऽ देले. ई वारदात लोगन के अइसन हिला देलस कि मजबूर होके उनका विधानसभा के गेट पऽ सुरक्षा मांगत प्रदर्शन तक करे के पड़ल. पूर्व मंत्री गजेंद्र प्रसाद कहऽतारे कि अब ले 81 चोरी के घटना एहिजा हो चुकल बा. दोसरा ओर एकहू चोर पकड़ाइल नइखे. चोर पकड़ाइयो जाई तऽ कइसे? ओकरा तऽ पनाहो मिलत बा, एही कॉलोनी के कुछ खास लोग से. एकर पुष्टि करत नाम ना छापे के शर्त पऽ एगो विधायक कहऽतारे, 'एहिजा के कुछ माननीय, लफुअन के साथे सांझ बितावेले. ओकरा गाड़ी में बइठा के शहर घुमावेले.' जांच में जुटल एगो अफसर बतइले कि चोरन के पता होला कि घर के कवना कमरा में महंग सामान रखल बा. इहे कारण बा कि हर कमरा के ताला ना तोड़ के ऊ ओकरा निशाना बनवेले जहवां ओह घर के महंग सामान धइल होला.
बहरहाल, पुरान दार्शनिक आ मौर्य साम्राज्य के मंत्री कौटिल्य के नाम के विपरीत आधुनिक मंत्रियन के शौक में शामिल बा-महंग घर अउर लग्जरी गाड़ी. स्थानीय स्तर पऽ चर्चा के इहे विषय होला कि केकर घर सबसे महंग बा. एह संबंध में पूर्व विधायक बबलू देव कहऽतारे, 'लगभग हर घर अउर गाड़ी बैंक से लोन पऽ लीहल गइल बा. उनकर ठीक बगल में बइठल एगो मंत्री के निजी सचिव तपाक से कहले कि तब तऽ एकर नाम चारवाक्य कॉलोनी होखे के चाहीं. इहवां चारवाक्य के सिद्वांत से सब कुछ मिलता-जुलता बा. पाटलिपुत्र, पटना के गंगा के किनारे कौटिल्य एगो झोपड़ी में रहत रहन आ ऊ कहत रहले कि मंत्रियन के हमेशा सादा विचार रखे के चाहीं बाकिर ई आधुनिक कौटिल्य आपन तृप्ति खातिर जनता के साथे बइठ के उनका दिन में सपना देखावेले अउर उहे फेर उनका शिकार बनावेले.
सेर पऽ सवा सेर
राजद के एगो पूर्व विधायक जी के बेटा चोर हऽ. ओकर नाम हवाई अड्डïा थाना में एगो हिस्ट्रीशीटर के रूप में दर्ज बा. ओकरा नाम से थाना में डॉशियर खुलल बा. चोरी आ लूट के मामिला में ऊ कई बेर जेल जा चुकल बा. ओकरा पऽ पुलिस के नजर हरदम रहेला. मजेदार बात ई बा पिछिला महीना कौटिल्य नगर के ओकरे घर में दू बेर चोरी कऽ के चोर साबित कऽ देले कि सेर पऽ सवो सेर बा. बहरहाल, चोरी के घटना के संबंध में पूछे पऽ पटना के सीनियर एसपी अमृत राज कहऽतारे कि कौटिल्य नगर में घट रहल घटना सब पऽ उनकर नजर बा. जल्दिए सुरक्षा के संबंध में खास कदम उठावल जाई. ओइसे तऽ, स्थानीय थाना के ओह इलाका में स्पेशल पेट्रोलिंग के निर्देश दे दीहल गइल बा.
Previous Story


text:
ई बात ऊ 2 दिन पहिले बाढ़ के एनटीपीसी के एगो यूनिट के उदघाटन कइला के समय कहलन। शिंदे कहलन कि 2012 ले बाढ़ में एनटीपीसी परियोजना से बिजली उत्पादन शुरू हो जाई, एहसे बिहार के 500 मेगावॉट बिजली मिले लागी। शिंदे एहिजा बाढ़ एनटीपीसी के बाद गया-डोभी मार्ग पर बार गांव का लगे 765/400/220 युनिट के विद्युत उपकरणन के आधारशिला रखे आइअल रहलन, जेकर निर्माण के जिम्मेदारी पावर ग्रिड कारपोरेशन ऑफ इंडिया के दिहल गइल बाटे।
केन्द्रीय विद्युत मंत्री इहो कहलन कि बिहार में बिजली संकट खातिर उत्पादन का संगे-संगे ट्रांसमिशन लाइन भी काफी हद तक जिम्मेदार बाटे। एहिजा शिंदे इहो घोषणा कइलन कि राज्य के धार्मिक अउर ऐतिहासिक महत्व वाला स्थानन पर अंडरग्राउंड केबल द्वारा बिजली के सप्लाई दिहल जाई। 28 अप्रैल के दिल्ली में शिंदे बिजली के समस्या दूर करे खातिर राज्य सरकार के एगो टीम के बोलवले बाडन, जवना में बिहार के उर्जा राज्य मंत्री रामाश्रय प्रसाद सिंह अपना अधिकारियन का संगे भाग लिहें।


text:
शहर
शहर एगो अईसन जगह ह जहाँ कई प्रकार के सुविधा उपलब्ध रहेला, जहाँ यातायात के साधन के साथ साथ बाजार, सिनेमा हॉल, अस्पताल, कॉलेज, बैंक आदी सब कुछ के सुविधा उपलब्ध रहेला। इहे कारण बा कि गाँव के अपेक्षा शहर में ज्यादा लोग रहेला। ज्यादा लोगन के रहे खातिर ऊँच ऊँच भवन, घुमे फिरे खातिर सुन्दर बगैचा आदी रहेला। दिल्ली, मुम्बई, कोलकाता, चेन्नई आदी भारत के महान शहर ह। पटना, लखनऊ, अहमदाबाद आदी अन्य शहर ह।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।


text:
कौटिल्य, सादा जीवन अउर ऊंच विचार के हिमायती रहले बाकिर कौटिल्य नगरी में कुछ लोग एह विचार में परिवर्तन करत 'पराया माल अपना' यानी चोरी के सिंद्धात के अपना लेले बाड़े.
उत्तर प्रदेश के मुख्यमंत्री अखिलेश के सोझा नया राह बनावे खातिर अपना बाबु जी के पुरान लीक के तोड़े के चुनौती बा. एकरा खातिर का करत बाड़े अखिलेश?
अइसन समय में जब कांग्रेस अगिला राष्ट्रपति पऽ सहमति बनावे खातिर सहयोगियन के साथे लगातार बैठक कइ रहल बिया , केंद्रीय वित्त मंत्री प्रणब मुखर्जी सोमवार के मीडिया के आगाह कइले कि एह मुद्दा पऽ कयास मत करे.
बिहार प्रदेश कांग्रेस राष्ट्रीय जनतांत्रिक गठबंधन (राजग) के नेतृत्व वाली नीतीश कुमार सरकार के कथित घोटालन , कुशासन अउर प्रशासनिक घूसखोरी के भंडाफोड़ करे खातिर शुक्रवार से 'पोल खोल यात्रा' शुरू कइले बिया.
उत्तर प्रदेश के मुख्यमंत्री अखिलेश यादव मुख्यमंत्री पद के लोकायुक्त के दायरे से बाहर रखे के हिमायत कइले बाड़न. लखनऊ में राज्य ललित कला अकादमी में 'कश्मीर से कन्या कुमारी : कैमरे की नजर से' नामक फोटो प्रदर्शनी के उद्घाटन करे पहुंचले अखिलेश गुरुवार के कहलन कि उ मुख्यमंत्री के लोकायुक्त के दायरा में ले आवे के पक्ष में नइखन.
तृणमूल कांग्रेस अगिला राष्ट्रपति चुनाव में समाजवादी पार्टी के साथे रही. सपा उत्तर प्रदेश अउर टीएमसी पश्चिम बंगाल में सत्ता में बिया. दूनों दल संसद में असरदार भूमिका में बाड़न.
मुख्यमंत्री अखिलेश यादव के सरकारी आवास 5-कालीदास मार्ग पऽ सुबह-सुबह एगो रिक्शा आके रुकल. उहां मौजूद लोगन के मदद से दूगो विकलांग ओकरा पऽ से उतरले , जे मुख्यमंत्री के जनता दरबार में फरियाद लगावे आइल रहले.
भाजपा के तेज तर्रार नेता उमा भारती के फिरो राम के याद आईल बा. चरखारी में शुक्रवार के उमा कहली कि सपा प्रमुख मुलायम सिंह यादव के राममंदिर निर्माण के हल निकाले के चाहीं.
झारखंड में राज्यसभा चुनाव दिलचस्प मोड़ प पहुंच गइल बा. भाजपा फिरो एसएस अहलुवालिया के प्रत्याशी बनवले बिया, त झारखंड विकास मोरचा टीम इंडिया के कप्तान महेंद्र सिंह धौनी के राज्यसभा भेजल चाहत बिया.
बिहार में होखे वाला शादीयन के लगन से नेता लबलबा गइल बाड़न. अप्रैल में होखे वाला निकाय चुनाव से एकर सम्बंध बा. राज्य में नगर निकाय चुनाव 16 मई के होखे वाला बा. एकरा में प्रत्याशी शादीयन के आपन प्रचार के जरिया बनावत बाड़न.
समाजवादी पार्टी के वरिष्ठ नेता अउर सिद्धार्थनगर के इटवा से विधायक माता प्रसाद पांडेय शुक्रवार के निर्विरोध उत्तर प्रदेश विधानसभा के नया अध्यक्ष चुना गइले. विधानसभा के मुख्य सचिव प्रदीप दुबे के तरफ से दुपहर करीब १२.१५ बजे पांडेय के निर्विरोध चुने घोषणा कईलन.
राजनीतिक पंडित उत्तर प्रदेश विधानसभा चुनाव में समाजवादी पार्टी के हाशिया पऽ गइल मान लिहले रहन बाकिर ई चुनाव अखिलेश यादव के रूप में सपा के एगो नया करिश्माई नेता देलस.
नकली नोट के मुसीबत, देश खातिर जी के जंजाल बनत जा रहल बा. हाल में बैंक नोट प्रेस, देवास में नया प्रिंटिंग मशीन के उद्घाटन करत समय केंद्रीय वित्त मंत्री प्रणब मुखर्जी भी ई बात मनले रहन. मुखर्जी के कहनाम रहे, 'हम बैंक नोट छापे में इस्तेमाल होखे वाली सब सामग्री देश में ही बनावे के कोशिश कऽ रहल बानी.
उत्तर प्रदेश में मतदाता वोटिंग खातिर जेतना बड़ तादाद में घर से निकल रहल बाड़े, ओकरा से बड़ राजनीतिक दल के हौसला बढ़ल बा. बाकिर ई चंउकावे वाला चुनावी नतीजो दे सकेला. पढ़ीं प्रमोद कुमार के रिपोर्ट...
मोदी के राज में गुजरात पूरा तरह से बदल चुकल बा. विकास के मामला में तऽ गुजरात एगो नजीर पेश कइले बा. प्रियंका राय के रिपोर्ट...


text:
बड़की-बड़की आंख. धनुख लेखा तनल-तनल भौं. सुग्गा नियन उठल नाक. करिया-करिया घुंघुरूआ केस. मजगर सेनुर से भरल मांग. लिलार प सेनुरे के बड़ लाल टीका. कद साधारण. रंग गाढ़ा सांवर. देह से स्वस्थ आ चिकन-चाकन. छरमतिया आपन मुसहर टोला के एगो देखनउक मेहरारू रहे. ओकरा के जे देखे, ऊ देखते रह जाव. बाकिर केहू के ओकरा पंजरा ठेके के हिम्मत ना जुटो. बुरा नजर से देखे वालन के ऊ आंखि निकाल लेवे प ऊतारू हो जाव, चाहे ऊ अपना टोला-जवार के होकस आ कहीं बाहर के. ऊहो कवनो दोसरा मरद के कबो आंखि उठा के ना देखो. ओकर मरद करिअवा ओहू ले कुच-कुच करिया. मोट भंइसा लेखा. बाकिर बाहर से ऊ जतने बदसूरत, भयावह आ कठोर रहे भीतर से ओतने दिल के साफ, सुन्नर आ मोलायम रहे. दूनो मरद-मेहरारू एक दोसरा के जी-जान से प्यार करस. तीस-पैंतीस के छरमतिया आ अड़तीस-चालीस के करिअवा के बिआह के बीसन बरिस बीत चुकल रहे, बाकिर छरमतिया के गोदी सून के सूने रह गइल रहे.
गांव के आ सहर के बीच सड़क के एक ओरि बसल बीस-पच्चीस घर के एह मुसहर टोली में विकास कबो झांकहूं ना आइल रहे. चारू ओर गड़हा-गुड़ही आ ओह में बरसात अउर नाला-नाली के जमकल बजबजात गंदा पानी आ जेने-तेने सुअरन के लोटत-पोटत झुंड. दारू-ताड़ी पी के मरद-मेहरारूअन के सोर-सराबा अउर गाली-गलउज त रोजे के आम बात रहे. बाकिर ओह गंदगी अउर नारकीय माहौल में रहलो प छरमतिया आ करिअवा के रहन-सहन तनी अलगे किसिम के रहे. ओहनी के झोपड़ी अउर झोपडिय़न ले साफ-सुथरा अउर तनी देखनउक लागे, ओकनी के पेन्हाव ओढ़ाव आ खान-पानो में फरक रहे. छरमतिया के खुस राखे खातिर करिअवा हर संभव कोसिस करे. ओकरा के मेहनत-मजूरी करे कबहूं जाए ना देवे. खुदे मेहनत-मजूरी करे आ जे कमा के ले आवे ऊ छरमतिया के हाथ में धर देवे. ओकर कमाई दू बेकत के खाए पेन्हे खातिर काफी रहे. छरमतियो करिअवा के दिल प राज करत रहे. बाकिर भीतरे-भीतरे माई ना बनला के दुख से ओकर मन टुकी-टुकी होत रहत रहे. ओकर कुल्हि खुशी में ओकर बांझ भइल आगि लगा देत रहे. साल-दू साल प टोला के कवनो-ना कवनो मेहरारू लरकोरी बनिए जा स. छरमतिया ओहनी के देखि के ललचि-ललचि के रह जाव. ओने छरमतिया आ करिअवा रहन-सहन, खाना-पीना आ नीमन झोपड़ी देखि के मने-मने कुल्हि मेहरारू डाह से जरत-बुतात रही स. ओकर बदला लरकोरी मेहरारू अपना-अपना लइकन के कोरा में लेके छरमतिया के देखा-देखा के मजा लेत रही स. लइकन के देखि के छरमतिया के छाती में ममता के दूध उफान मारे लागे. ऊ बिदुक-बिदुक के भीतरे रोवे लागे.
रोज लेखा आजो छरमतिया सिंगार-पटार क के अपना दुआर प सांझे से बइठ के देर राति ले करिअवा के बाट जोहलस. ढेर राति बीतलो प जब ऊ ना आइल त ओकरा मन में विसवास हो गइल कि हो ना हो आजु ऊ कवनो पिअक्कड़ संघतिया के फेरा में पडि़ गइल. ओकर छरमताह मन रहि-रहि के छरियाए लागल-आजु ऊ लवीट के आवे ना, ओकर जवन मामरहेठ करब कि उहे जानी. छरमतिया छरमताइल मन लेले झोपड़ी के भीतर ढुक गइल. खीस में दुआरो बंद करे के भुला गइल. बाट जोहत-जोहत ना जाने कब ओकरा आंखि में नीन सवार हो गइल आ भुइंए में लोंधड़ गइल.
ओने करिअवा के माथ प ना जाने का सवार रहे. खूब दारू पिअलस भट्ठी में घुस के आ एगो चुक्को में भर चुक्का राखियो लिहलस. आधा रात बीत चुकल रहे. भट्ठी वाला ओहके ठेल-ठाल के आपन दोकान बन कइलस. टसके के ऊ नावे ना ले. अमावस के अन्हरिया रात. चारू ओर अन्हार के अथाह दरिआव फइलल रहे. ना आगा सूझे ना पाछा. ऊपर से आंखि प नीसा के जोरदार असर. करिअवा टोवत-टावत अपना झोपड़ी के राह पकड़लस. बाकिर बीचे में पड़े वाला काली स्थान प आके ओकर गोड़ ठमक गइल. आंख बिदोर-बिदोर के देखलो प जब काली माई के मूरती ना लउकल त हाथ के चुक्का भुइंया राखि के फटाफट माचिस के दू-तीन गो काठी जरा-जरा के आंखि फारि-फारि के काली माई के सूरत निहरलस. ओकरा बुझाइल कि उनकर घना करिया केस के बीचे मांग में सेनुर ना खून के धार होखे आ खूने में डभ-डभ डूबल बड़की-बड़की दूनो आंख. लिलार के टीका खूने के गोल थक्का. गला में माला लागल जइसे टटका मूड़ी काट-काट के बनावल मुंडमाल होखे. मुंह के बहरी निकसल जीभ लागल कि अबहीं ले मुंह के खून सुखाइल नइखे. करिअवा खूब ध्यान से देखलस आ एक बेरी ओकरा मुंह से अनियासे निकसि गइल-जै हो काली माई ... झट दे दारू वाला चुक्का मूरती के आगा फोरि के सस्टांग पटा गइल. कुछ मिनट के बाद उठि के दूनो हाथ जोरि के ठाढ़ भइल आ फेरु झोपड़ी के ओरि चल दिहलस. अन्हार से लड़त नीसा में बउराइल अपना झोपड़ी में घुसल. कोना में जरत ढिबरी के रोशनी में छरपतिया के चिते पटाइल देखि के डेरा गइल.
माथा के करिआ-करिआ घुंघराइल केस के झोंपा दूनो कान्ह प छितराइल रहे. मांग के गाढा सेनुर खून के लाल धार अउर लिलार के बड़ गोल लाल टीका लागल कि खूने के गोल जमल थक्का होखे. करिअवा के बुझाइल कि काली माई आपन स्थान छोडि़ के छछात छरमतिया के देह में समा गइल बाड़ी. ऊ मारे डर के पीपर के पतई लेखा लागल कांपे. बाकिर ऊ अपना के संभारत आपन माथा झटकि के अपना के समझउलस- धत्तेरे के हम केतना बुरबक बानी. भला देवी जी आपन स्थान छोडि़ के एह झोपड़ी में काहे के आवे जास. ई कुल्हि सिरफ हमार भरम ह. ऊ जब हिम्मत क के छरमतिया के पेट प के अंचरा हटवलस त ओकरा बुझाइल कि छरमतिया के छाती प से दूध के फउवारा निकली के ओकरा संउसे मुंह प छितरा गइल. ऊ पसीना- पसीना हो गइल. झट दे भरल पानी के घइली दूनो हाथ में उठा के गटागट पी गइल. गते से खिसक के बाहर जाए लागल त छरमतिया निनइले में ओकर हाथ पकडि़ लिहलस आ बुदबुदाइल-का रे करिअवा! हमरा के माई ना बनइबे का ... बनबे काहे ना, ते माई जरूर बनबे...अबहीं ते निनाइल बाड़े...नीके तनी सूत ले...तले हम बहरी से हवा खा के आवतानी. ऊ गते गते ओकर हाथ छोड़ा के बहरी निकलल आ थस से बइठ गइल. छरमतिया अबहुओं बुदबुदाते रहे-हमार कसाई माई-बाप ना जाने कइसन ठूंठ आ सूखल पेड़ से हमरा के बान्ह देलन स. करिअवा के माथ से आधा नासा उतर गइल. ऊ झट से एगो बीड़ी सुलगवलस आ दनादन चार-पांच कस खींच लेलस. तब जा के ओकर नासा तनी थमल. ओकर आंखो भरमे लागल आ ना जाने कब ओकरा नीन आ गइल आ कब ऊ ओहिजे भुंइया प लोंघड़ गइल, पते ना चलल.
रोज से तनी पहिलहीं करिअवा के नीन टूटि गइल. अबहीं अन्हारे रहे, बाकिर भोर उतरे-उतरे हो गइल रहे. ठाढ़ हो के ऊ देह झरलस आ दीसा मयदान खातिर निकल गइल. फराकित होके जब लवटे लागल त अन्हार फाटि गइल रहे आ भोर उतरे लागल रहे. मैदान पार कइके जइसहीं सड़क प चढ़ल त पांचछव लोगन के जमाव देखलस. उत्सुकतावस उहो ओहिजा पहुंच गइल. एकाध गो मेहरारूओं पहुंच गइली स. सड़क के किनारे वाला बड़ गड़हा में एक ओरि कपड़ा में लपेटल एगो जनमतुआ फेंकल रहुए. अबहीं जीअते रहुए. करिअवा आव देखलस ना ताव झट से दे सड़क से गढ़ा में कूद गइल आ ओह कुलबुलात जान के झट दे कोरा में उठा के चोर लेखा खेते-खेते भाग पराइल. पाछा मुडि़ के ना देखलस. सभे ताकते रह गइल. धउरत-धउरत टोला के पिछुती से अपना झोपड़ी में घुस गइल. छरमतिया दुआर बहारत रहे. सब छोड़-छाडि़ के उहो अकबकाइले भीतरी ढुकि गइल. करिअवा झट दे केवाड़ी बन कइके छरमतिया के हाथ में लइका के धर देलस. ऊ आंखि फारि-फारि के देखलस आ चिहा के बोललस-अरे ई त जनमतुआ लइका ह गोर-गार कहीं से चोरवल ह का...? चुप! गते बोल...चोरवनी ह ना...गड़हा में बीगल रहे...अरे पगली ई त काली माई के परसादी ह....हमनी के परसदिया...दूनो मिलि-जुली के ओकर लता-लुगरी हटवलन स. नार-खेंड़ी कटलन स आ छरमतिया जइसहीं ओकरा के पोंछ-पाछ के अपना करेजा में सटवलस, ऊ केहां-केहां लागल रोवे. विधि के विधान-छरमतिया के छाती से दूध उमडि़ के लागल ढरके. ऊ चट से आपन छाती ओकरा मुंह में धरा देलस. गाय के जनमतुआ बाछा लेखा लइकवा चपर-चपर लागल पीए. छरमतिया हुलसि के कहलस करिअवा! देख ना रे, हम माई बनि गइनी. करिअवा छाती तान के मुस्किया देलस.
देखते-देखते परसदिया सात-आठ साल के हो गइल. बाकिर ओकर देह-धवासा देख के लागे कि ऊ दस-बारह बरिस के होखे. ओकर पढ़ाई-लिखाई आ तेज बुद्धि देख के माहटर लोग हैफ खासु आ हैरान रहसु. एक दिन एगो हाथ देखे वाला पंडितो हाका बान्हि के भाभि बानी सुना गइल-अरे, ई त बहुते बड़ आदमी बनी...एम.एल.ए. मनीस्टर बनी... करिअवा के छाती फूल के चौड़ा हो गइल. बाकिर छरमतिया के मन भीतरे-भीतरे अंइठा गइल-परसदिया बड़का आदमी बन जाई...एम.एल.ए. आ मनीस्टर बनि जाई. हमरा के छोड़ के चल जाई... पंडित के बानी से ओकरा करेजा मे धक्का लाग गइल. ओकरा माथा में पंडितवे के बानी नाचे लागल. सोचते-सोचते एक दिन राति के सपना देखलस कि परसदिया सांचो मनिस्टर बनि के टोला छोडि़के अकेले सहर निकलि गइल. लमहर-लमहर भाखनो दिहलस-हम एह मुसहर टोली के सरग बना देब. इसकोल, हस्पताल,पक्का मकान, बिजुली-पानी, नाला-सड़क सभ कुछ हम देहब.
ठीक ओइसहीं जइसे सभ नेता लोग बोल के चल जाला आ फेरू लवटि के ना आवे. परसदियो लवटि के ना आइल महीना आ बरिस बीत गइल. लोग-बाग जब ई कहे लागल कि-जवन आपन माई-बाप नियन करिअवा आ छरमतिया के ना भइल, ऊ भला केकर होई. आखिर फेंकुए लइका नू रहे. आपन कोख के रहे थोरे! लोग के करूआ बोली ओकरा करेजा में तीर लेखा लागि गइल. ऊ एक दिन बिना केहू के बतवले उनमुनाहे सहर के ओरि निकल गइल. खोजत-खाजत ऊ परसादी राम मनिस्टर के बंगला के गेट प ठाड़ होके संतरिअन प कड़क के हुकुम चलवलस-गेट खोल लोगिन, हमरा आजु परसदिया से भेंट करे के बा. संतरियन सभ एक बेरि ओकरा के भौचक हो के देखलन स. आ फेरू ठठा के लगलन स हंसे-पागल समुझि के भगावे लगलन स. बाकिर छरमतिया एकदम से डटल रहे. गेट प हल्ला-गुल्ला आ बकझक सुनि के सामने बरंडा में बइठल परसादी राम आ गइले. छरमतिया सिकायत कइलस-देख ना परसदिया, ई सब तोरा से नइखन स मिले देत. ई सभन के निकाल बाहर क दे. परसादी राम एक बेरी छरमतिया के गौर से देखलन. फेरू नजर फेरि के कहलन-सांचो ई पागल बिया...लागता भुखाइलो बिया...जा स एकरा खातिर कुछ खाय के देके रफा दफा क द स. छरमतिया उनुका के बघुआ के देखलस बाकिर कुछ कहलस ना. तुरंते एगो पत्तल में हलुआ-पुरी आ गइल. छरमतिया हाथ बढ़ा के लेइओ लिहलस. बाकिर ओह हलुआ पुरी प दू-तीन बेर थूकि के गेट के सटले बइठल बाघ नियन कुकुर के आगा फेंक दिहलस आ गेटे प थू-थू कइके तीन-चार बेरी थूक के चलि दिहलस पाछा मुडि़ के देखबो ना कइलस.
अरे थूक काहे फेंक तारे रे छरमतिया सउसे देह थूके-थूक हो गइल. गमछा से देह पोछत करिअवा पूछलस.कवनो सपना-ओपना देख रहस का. हं सपने देखत रहीं, बड़ी खराब सपना. छरमतिया बतवलस. जाय दे सपने नू रहे, कवनो सांच ना नू...अब महटिया के सूत करिअवा समझवलस. बाकिर ओकरा आंखि में नीन कहां रहे. ऊ टुकर-टुकुर झोपड़ी के छत देखत रहि गइल. बिहान भइला ओकरा के कतनो उठावल गइल, ऊ ना उठल. परसदिया दउर के एगो डॉक्टर के बोला लाइल. डॉक्टर जांच के कहलन-एकरा कवनो भारी सदमा लागि गइल आ ओकरा के मृत घोषित कई दिहलन. परसदिया पछाड़ मारि के छरमतिया के छाती प लोट-लोट के लागल रोवे. करिअवा के कठमुरती लागि गइल आ माई बनि के मुअल छरमतिया के आंखि फारि के लागल देखे.


text:
इ कारनामा के दोष के आरोपी स्नेहनगर आलमबाग स्थित स्वतंत्र गर्ल्स डिग्री कॉलेज और वृंदावन कॉलोनी स्थित एसजी डिग्री कॉलेज के प्रबंधक दिनेश तिवारी (जे भोजपुरी सेवा संस्थान के अध्यक्ष भी बाडन) पर लागल बा। बीएड टूर के नाम पर भइल छात्रा लोगन के उत्पीड़न के बाद पीड़ित छात्रा लोगन के तहरीर पर कृष्णानगर पुलिस छेड़खानी, अभद्रता अउर अमानत में खयानत के दफा के तहत रिपोर्ट दर्ज कइलस, जबकि कॉलेज के प्रबंधक दिनेश तिवारी परिवार सहित फरार बाडन।
पीडित लोगन के अनुसार लखनऊ स्थित एह दुनो कॉलेज के 131 बीएड छात्रा लोगन से बीएड टूर के नाम पर पांच-पांच हजार रुपया जमा करावल गइल। इ टूर उन्नाव, कानपुर, इटावा, फिरोजाबाद, आगरा, मथुरा, भरतपुर, जयपुर के संगे अउर कई शहर में ले जाये के रहे, जवना खातिर चार गो बस कइल गइल अउर एगो चार पहिया वाहन में प्रबंधक दिनेश तिवारी उनकर बेटा, बहू अउर परिवार के अन्य सदस्य के संगे रिश्तेदार लोग भी टूर पर गइल रहे लोग। पिछला 28 जनवरी के छात्रा लोगन के आगरा में उतारल गइल। हमनी के मिलल जानकारी के अनुसार दिनेश तिवारी एगो नया कालेज खोलल चाह तारन, त एह कूल्ह लइकियन से दू दिन ले ओकर प्रचार कारवाल गइल, अउर फेर टूर ओहिजे ख़तम कइ के प्रबंधक लोग वापस आ गइल। कुल मिला के 131 लइकियन के ओहिजा 7 गो कमरा आ एगो हाल में राखल गइल रहे। ओकरा बाद एह सफ़र के बीच में बस ना रुकला का वजह से छात्रा लोगन के परेशानी का संगे-संगे बदतमीजी आ बेज्जती के भी सामना करे के पडल। ओह लोगन के बाथरूम तक ना करे दियाइल जेकरा बजह से आगरा पहुँचत पहुँचत ज्यादातर लइकियन के तबियत ख़राब हो गइल। छात्रा लोगन के आरोप बा कि प्रबंधक दिनेश तिवारी ओह लोगन के साथ अभद्रता कइलन अउर टूर वापस ले अइलन। वापसी में भी छात्रा लोगन के पानी तक भी ना नसीब भइल।
एह टूर के दौरान जहाँ कहीं भी बस रुकल, ओहिजा प्रबंधक के बेटा छात्रा लोगन के आसपास मंडरात रहे। सोमवार के बस से उतरते साथ पांच छात्रा बेहोश होके गिर गइली, अउर कुछ के उनकर अभिभावक लोग अस्पताल ले गइल त कुछ के पुलिस अस्पताल ले गइल। गुस्सा अउर आक्रोश में प्रबंधक के खिलाफ नारेबाजी करत छात्रा लोग स्वतंत्र गर्ल्स डिग्री कॉलेज के घेराव कइल। वइसे अभी-अभी मिलल जानकारी के अनुसार उत्तर प्रदेश सरकार के उच्च शिक्षा मंत्री राकेश धर त्रिपाठी एह मामला के जाँच के आदेश दे देले बाडन, अउर एह मामला में विश्वविधालय के भूमिका भी संदिग्ध बतावल जा रहल बाटे।
पिछला साल अप्रैल में भी स्वतंत्र डिग्री कोलेज में गैर-कानूनी तरीका से बी.कॉम के पढाई के पता चलल रहे, अउर मान्यता रद्द करे के अनुशंसा भी भइल रहे, लेकिन ना जाने केकरा दबाव में विश्वविधालय ओह रिपोर्ट पर कुण्डली मार के बइठ गइल। वइसे ना जाने केकरा अनुमति से एसजी डिग्री कॉलेज एगो गेस्ट हाउस में चलावल जात रहे। एह मामला में पुलिस दिनेश तिवारी के बेटा विनय तिवारी के गिरफ्तार कइ चुकल बिया, अउर दिनेश तिवारी भागल-भागल फिर रहल बाडन। अब इ देखे के बा की लखनऊ में मुख्यमंत्री मायावती के राज में महिला उत्पीड़न के आरोपी खातिर का सजा तय होखत बा। (साभार: जागरण)


text:
प्रभाकर पाण्डेय
भोजपुरी नगरिया (BHOJPURI)
बुधवार, 31 अक्तूबर 2012
गोलिअउअल में मुद्दा बिला जाला
प्रभाकर पाण्डेय
शुक्रवार, 7 सितम्बर 2012
बोलS..बोलS..ए हमार बोकऊँ......
बसिया खइबS....की....टटका बना दीं.....बोलS..बोलS..ए हमार बोकऊँ......पता ना आगे चलि के इ बसियो नसीब होई की ना....गैस, किरोसीन...बिजली धीरे-धीरे महँगाता...ए सरकार के कुछ ना बुझाता।
बृहस्पतिवार, 30 अगस्त 2012
(रउआँ बेजोड़ बानी) सुकुलजी- 1
सुकुलजी जब घरे रहिहें त फटही बंडी अउर लुंगी पहिनी के, कांधे पर गमझा लटका के, नंगे गोरे पूरा गाँव का जवार घूमि दिहें पर उहे सुकुलजी जब कवनो रिस्तेदारी में जाए के तइयार होइहें त गवनही मेहरारू कुल की तरे सजिहें, सँवरिहें।
पता ना सुकुलजी के बाबूजी उनकी बिआहे में कोट सिउआ के सही कइने की गलती, इ हम ना कहि सकेनी पर आजुओ बिआहे की 20-22 साल बादो सुकुलजी के कोट ओहींगा चमकता। हँ इ अलग बाति बा की ओमे-किसिम-किसिम के बटाम लागि गइल बा। अब रउआँ सोंचति होखबि की इहाँ कोट के बखान काहें कइल जाता, त हम इ कहल चाहतानी की जब सुकुल जी कहीं पहुनाई में निकलिहें त इ आपन बिहउती कोट अउर बिहउती मोजा-जूता जरूर पहिनिहें।
सुकुलजी के अगर रऊआँ उनकी गाँव में देखि लेइबि त इहे कहबि के कवनो भकभेल्लर ह चाहें हँसमतिया के भाई ह पर उहे सुकुलजी जब गवनहीं मेहरारू कुल की तरे बनि-छनि के रिस्तेदारी में जाए के निकलिहें त लागि की कवनो दुबिआहा अब पहिले-पहल अपनी ससुरारि जाता।
सुकुलजी के इयादि आवते हमरा हँसी काहें आ जाला इहो बता देतानी अउर गारंटी दे तानी की रउओं आपन हँसी रोकि ना पाइबि। खैर हम त सुकुलजी के तीन-चार गो खेला देखले बानी ओमे से रउआँ सब के अबे एक्के गो सुनाइबि, काँहे कि सगरी सुना देहलहुँ पर मजा किरकिरा हो जाई।
हम सुकुल जी के जबन घटना बखाने जा तानी उ टटका बा, कहले के मतलब इ बा की पिछलहीं गरमिए में उनकर इ खेला हम देखनी।
बिआह-सादी के दिन रहे अउर हमहुँ नोकरी पर से छुट्टी ले के गाँवे गइल रहनी। रउआँ सब के त पते बा की बिआह-सादी की दिन में केतना नेवता गिरेला। अगर घर में 3-4गो सवांग होखे लोग तबो सबके एक-आध दिन आंतर दे के कवनो तिलक, बिआह आदि में जाहीं के परेला। हमार बाबा कुछ नेवता लिआ के आगे ध देहने अउर कहने की बाबू छाँटि ल की तूँ ए में से कगो में जइबS, वइसे तोहरी ऊपर बा ना त झुनझुन-मुनमुन के भेजि देइबि चाहें हमहीं चलि जाइबि। हम नेवतन के निहारे लगनी त का देखतानी की ओ ही में सुकुलोजी के नेवता बा। सुकुलजी के नेवता देखते तS हम ओ के खोलि के लगनी पढ़ें। सुकुलजी की छोट बहिन के बिआह रहे अउर एकदिन की बादे तिलक रहे। अब हम काहे के अउर नेवतन के देखीं, हम दउरि के बाबा की लगे गइनी अउर कहि देहनी की सुकुलजी वाला तिलक अउर बिअहवो में हमहीं जाइब। बाबा कहने नया रिस्तेदार हउअन अउरी तिलके में घरभरी के चले के कहले बाने। तोहार बाबूओजी आ रहल बाने बिहने सबेरे, ओ तिलके में जाए खातिर। फेर बाबा कुछ सोंचि के बोलने ठीक बा तूँ अउर तोहार बाबूजी चलि जइहS जा। हमरा त अंदर से लड्डू फूटत रहे, हम कहनीं ठीक बा।
दूसरा दिन हम बाबूजी की साथे दुपरिअवे में सुकुलजी की इहाँ पहुँच गइनी। सुकुलजी बहुते बीजी रहने ए से ढेर बात ना हो पावल ना कवनो खेले देखे के मिलल पर हमरा पूरा यकीन रहे की सुकुलजी की बहिन के बिआह ह त सुकुलजी जरूर आपन खेला देखइहें।
तिलक पहुँचि गइल लइका की दुआरे पर। अरे इ का तिलक त चढ़ि गइल पर तिलक चढ़ले की बादे अचानक हल्ला सुनाए लागल। सुकुलजी के बाबूजी अउर लइका की काका में लेन-देन के ले के कुछ बतकही होत रहे। हमहँ उहाँ पहुँचनी। सुकुलजी त पहिलहीं से उहाँ बँसखटिया पर मुँह लटका के बइठल रहने। सुकुलजी के बाबूजी खूब तेज आवाज में कहने की हमार सामान वापस क दS...तहरी घरे हमरी लइकिनी के बिआह ना होई। लइको के काका जोर से कहने की घर में से इनकर सामान ले आके वापस क द सन। इ बहुत चालू बाभन बाने सन। कहतानेसन कुछ अउर तथा करतानेसन कुछ अउर। सुकुलजी के बाबूजी सुकुलजी पर घोंघिअइने, "इ सब, एही सारे मउगे के कइल-धइल हS...का तय कइले बा..का नाहीं केहू के बतवले नइखे..अउर पूछले पर कहत रहल हS की हम बानी न सब संभारी लेइबि..तूँ टेंसन मति लS।"
अरे इ का ए दादा। सुकुलजी की बाबूजी की एतना कहते सुकुलजी त लगने भोंकार पारि के खूब जोर-जोर से रोवे। एइसन लागे की कवनो मेहरारू गवने जा तिया। सब लोग एकदम सांत हो गइल पर सुकुलजी आपन रोवल चालू रखने अउर बीच-बीच में रुँआँसे बोली में बोलत जाँ, " इ हमार बाप नइखन, कसाई बाने। हर जगहिए कुछ न कुछ नाटक क के सब काम बिगाड़ि देने। खरमतियो कि बिआहे में इ एहींगा नाटक कइले रहनें..ऊँ...ऊँ...ऊँ.......।" अरे अब त सुकुलजी के बाबूजी के ठकुआ मारि देहलसि, उ एकदम से चुप हो गइने, उनकर मुँह झँउआ गइल। एकरी बाद सुकुलजी उठने अउर रोवते लइका की काका से हाथि जोड़ि के कहने, "निकलवा दीं महराज, हमार समान। हमार बापे एइसन बा। राउर कवनो दोस नइखे.ऊँ...ऊँ...ऊँ.......।"
सुकुलजी के रोवाई से सब गमा गइल रहे, सोंचे पर मजबूर हो गइल रहे पर हमार हँसी रुके ना...काँहे कि हमरा पता रहे की अब सुकुलजी की दाँव से केहू बँची ना। लइका के काका केतनो हुँसीयार होखों पर उनकरा अब फँसहिंके बा।
सुकुलजी के रोवाई अब अउर तेज होत जाव....बीच-बीच में कहल करें...अब हमार बहिन कुँआरे रही...जब बापे एइसन बा...त का कइल जा सकेला। अब त सुकुलजी की अगल-बगल में कईगो रिस्तेदार जुटी के समझावे लागल रहे लोग...बाबू..चुपा जा...ओने लइका की कको के समझावे खातिर कइगो मेहरारू (लइका के बुआ, ईया) घर में बाहर आ गइल लोग। लइका के ईया लइका की काका से कहली, "जा ए मास्टर, तोहरा इजति के कवनो लाज नइके। दुआरे पर हित-नात के बोला के एतना नाटक कS देहलS। देखबS सुकुल बाबू केतना रोवताने।"
अब हमरा पूरा यकीन हो गइल रहे की सुकुलजी अपनी खेला में कामयाब हो जइहें, काहें कि लइका के फुआ, माई, ईया सबलोग एकट्ठा हो के सुकुलजी के चुप करावे लागल अउर लइका की काका के डांटे लागल। लइका के कको ठकुआ गइल रहनें। हमार हँसी अब रूकले मान के ना रहे। काहे के सामान अब घर में से बाहर आओ, जे जहें रहे उहवें गमा गइल रहे। तिलकहरू लोग आराम से खाइल-पियल। अब लइका की काका के तनको हिम्मत ना रहे की एको सब्द बोलें। घर में जा के एकदम से गमा गइने। एकरी बाद बिआहो एकदम निमने-निमने बीत गइल। बिआह बितले की बाद हम सुकुलजी से कहनी की महराज राऊर कवनो जबाब नइखे, जहाँ सुई ना घुसी उहाँ रउआँ हाथी घुसा देइबि, काम परले पर गदहवो के बाप बना लेइबि। सुकुलजी की चेहरा पर कुटिल मुस्कान तैरि गइल।
बाद में पता चलल की सुकुलजी लइका की ओर से जेतना फरमाइस भइल रहे सब मानि ले ले रहने...पर देखा देहने लइका की काका के अँगूठा।। जय हो।।
-प्रभाकर पाण्डेय
रविवार, 22 अप्रैल 2012
लागि गइल बाति, किना गइल टेक्टर
हमरा इयादि बा, दुपहरिया के समय रहे हम चउराहा पर बाबू साहब की दोकानि पर बैठि के पेपर पढ़त रहनि। बाबू साहब गरमागरम इस्पेसल चाय बना के देहने। हम चाय की चुस्की की साथे पेपर के फेर पलटे लगनी। अबहिन हमार चाय पियल खतम ना भइल रहे तबलेकहीं एगो नया टेक्टर बाबू साहब की दोकानि की सामने आके रूकल। ओपर से ड्राइबर उतरल उ कपारे पर कत्ती बँधले रहे। उ ड्राइबर आपन लुंगी सरियावत बाबू साहब की दोकानी की ओर बढ़ल। बाबू साहब की दुकानी में पहुँच के उ चाय के माँग कइलसि अउर उहवें बेंचें पर बइठि गइल।
बाबू साहब हमरी ओर इसारा कइने अउर कहने, देखलS बाबा, मेहनति में केतना दम बा? अरे इ हमरिए गाँव के हउअन, 10 दिन पहिले ले दूसरे के टेक्टर चलावत रहने हँ अउर एक हप्ता पहिलहीं इ आपन खुद के नया टेक्टर निकाली लेहने हँ। बाबू साहब की एतना कहते उ टेक्टरहा भाई कहने, "ए बाबू साहब तूँ चाय पियावS अउर चाय बेंचS। टेक्टर किनल गजरा मुरई के काम नइखे।" एतना सुनि के बाबू साहब हँसने अउर कहने, "दुर बुरबक, हम कहाँ कहतानी की टेक्टर किनल आसान बा? टेक्टर अउर हाथी राखल सबकी मान के नइखे। अरे अगर तोर भाई बहरा नाहीं कमात रहित तो तोरिओ सिरे टेक्टर नाहीं बधाँइल रहित।"
पता ना बाबू साहब के इ बाति सुनि के ओ टेक्टरहा के का भइल कि उ आग-बबूला हो गइल अउर तैस में कहलसि, "ए बाबू साहब तोहरी गाड़ी में दम नइखे टेक्टर राखे के। बड़हन-बड़हन जाने दहाइल जा अउर गदहा पूछे केतना पानी। तहरी जइसन बाबू साहब लोगन के हम खड़ें-खड़ें खरीद सकेनीं।" अरे इ का एतना बाति सुनलहूँ की बाद भी बाबू साहब तनको गरमइने ना अउर चाय के गिलास ओ टेक्टरहा की ओर बढ़ावत कहने की काँहे रिसिआतारे भाई, ले चाय पिउ। पर ओ बेरा बाबू साहब की मन में कुछ त चलत रहे जवन उनकी चेहरा पर भी नरमी-गरमी, हँसी की हाव-भाव से परकट होत रहे।
ओ टेक्टरहा की गइले की बाद बाबू साहब गाँव में से अपनी छोट भाई के बोलववने। हम चाय के पइसा बाबूसाहब के देत कहनी की बाबू साहब अब हम चलतानी। बाबू साहब हमरी ओर कातर दृष्टि से देखने अउर कहने बाबू 5 मिनट अउरी बइठS, तोहसे एगो काम बा। हम बिना कुछ कहले फेरू से उहवें कुर्सी पर बइठि गइनीं। एकरी बाद बाबू साहब अपनी छोट भाई से कुछ बतिआवे लगने अउर कहने की साइकिल ले के दउड़ु।
बाबूसाहब के छोट भाई साइकिल उठवलसि अउर गाँव की ओर चलावत निकलि गइल। एकरी बाद बाबू साहब एगो सादा पन्ना हमरी ओर बढ़वने अउर कहने बाबू तनि लिखि द। हम उनकरा के कवनो जबाब ना देत जेबे में से पेन निकाली के उनकरी कुछ कहले के इंतजार करे लगनीं।
अचानक बाबू साहब कुछ सोंचले की बाद कहने, "रामे ह, रामे.....लिखS बाबू..पंडीजी- 40 हजार।" हम लिखि लेहनीं ओकरी बाद बाबू साहब कहने की दूसरा नंबर पर लिखS....बड़का पहुना 60 हजार।...तीसरा नंबर पर मउसा 20 हजार। इकरी बाद बाबू साहब एक-एक क के बोले लगनें कि फलाना बाबा ...हेतना अउर फलाना भाई हेतना। उ लगभग 15- 16 आदमी के नाव अउर ओकरी आगे पइसा लिखवा देहने।
इ सब लिखले की बाद हम ओ कागज के उनकरी ओर बढ़ावे लगनी त उ कहने अरे बाबू, जोड़ि के बताव की केतना भइल? बाबू साहब के बाति सुनि के हम पूरा हिसाब जोड़ि के कहनी कि 6 लाख से तनि ऊपरे हो गइल बा। अरे इ का हमरी एतना कहते त बाबू साहब उछलि के कहने...त अब हमरो लिया गइल टेक्टर...ए में से कुछु ना त 3-4 लाख त मिलिए जाई। हम कुछ समझि ना पवनी पर बिना कुछु पूछले उ कागज बाबूसाहब की ओर बढ़ाके उठनी अउर चउराहा पर से तिरछे अपनी गाँव की ओर चल देहनीं।
ए घटना की घटले की दु दिन बादे सबेरवे-सबेरहें किसुना भाई कहने की चउरहवा पर के बाबूओसाहब चाय-ओय बेंचि के टेक्टर खरीद लेहनें। हमरा तनको ताज्जुब ना भइल काहें कि हम समझि गइलीं की बाबू साहब ओ 15-16 आदमी से करजा ले के टेक्टर खरीदले होइहें। ओइ दिन फेर से लगभग 9-10 बजे हम चउरहा पर पेपर पढ़ें पहुँचनि त का देखतानी की बाबू साहब की दुकानी की सामने एगो मेसी (टेकेटर) खड़ा बा। दु-चार आदमी उहाँ खड़ा बा अउर बाबू साहब कपारे पर गमछा बाँधि के पाम चबात ओ लोगन से कुछ बतिया रहल बाने। हमके देखते बाबूसाहब कहने की बाबू आजु के चाय फ्री में।
खैर तैस में आ के बाबू साहब त टेक्टर खरीद लेहने पर का उ ठीक कइनें? हम रउआं सब के बता दीं की कमाई नाहीं रहले पर भी बहुत जाने दहेज में मोटरसाइकिल माँगि ले ला लोग पर ओमें पेटरोल भरावे खातिर उ लोग रोजो 10-20 किलो धान-गेहूँ बेचेंला लोग अउर एक दिन एइसन आ जाला की ना त खेत बिकाला अउर ना त उ मोटरसाइकिल....एहिंगा कुछ लोग बड़का बने खातिर खेत बेंचि के टेक्टर-ओक्टर खरीद ले ला लोग अउर बाद में पता चलल की सगरी खेतवो बिका गइल अउर टेक्टरओ के बैंकवाला खींचि के ले के चलि गइने सन।
गाँव-ओंव में एइसन घटना आम बाति बा...पर खैर हम रउआँ सब के बता दीं कि बाबू साहब आजु अपनी मेहनति की बल पर दु गो टेक्टर के मालिक बाने अउर सबके कर्जा-ओरजा भी भरि देले बानें।
काम एइसन करीं जवने खातिर बाद में पछताए के ना पड़ें।
जय भोजपुरी
बुधवार, 11 जनवरी 2012
आईं भस्टाचार मेटावल-मेटावल खेलल जाव
जय हिंद, जय भारत।।


text:
कविता
'कविता' नाम के कौनो विकल्प न लौकल हा, एहि से ई नया पन्ना खोलनी हा| भोजपुरी लेखा मीठ बोली मे कविता के जगहा न होखे ई कइसे हो सकेला! सुरुआत करे खातिर मा सारदा के वन्दना कवित्त छन्द मे प्रस्तुत कइ रहल बानी|
" रिसियन के,तपसियन के बिराग, त्याग,
कामिनी के मोहक सरूप के सिन्गार तु
शब्दन मे बहे वाली धार-धार भावना त,
जियरा मे दिया लेखा बरत बिचार तु|
एगो तहरे मे कूल्ही, कूल्ही मे तुही त बाडु,
सृजन तु, पालन तु, सृस्टि के सन्हार तु|
हउ धनुस-बान कबौ, बासुरी के तान कबौ,
जानकी के वन्दना त राधा जी के प्यार तु|"


text:
पिछला तीन दशक में भोजपुरी गायकी के पर्याय बन चुकल भरत शर्मा जी के जब पिछला हफ्ता जमशेदपुर में एगो कार्यक्रम के दौरान मॉरीशस के राष्ट्रपति श्री अनिरुद्ध जगन्नाथ जी सम्मानित कइनी, त अइसन लागल कि भोजपुरी अब वास्तव में एगो अंतर्राष्ट्रीय भाषा बन गइल बिया। एह सम्मान के मिलला के तुरंत बाद श्री भरत शर्मा कहलन कि "मॉरीशस के राष्ट्रपति के हाथ से मिलल ई सम्मान हमरा खातिर खास बा, अउर एकरा के भोजपुरी लोक-संगीत के क्षेत्र में एगो मील का पत्थर नियन देखल जाये के चाहीं।" मॉरीशस के माननीय राष्ट्रपति जी एहिजा अपना निजी यात्रा पर रहनी, जवना में उहाँ का कई गो कार्यक्रम में भी भाग लेहनी।
बिहार के एगो गाँव से निकल के दुनिया के कई देशन में भोजपुरी संगीत के जलवा बिखेर चुकल भरत शर्मा के ई सम्मान मिलला पर भोजपुरिया डॉट कॉम अउर जय भोजपुरी परिवार का ओर से हार्दिक बधाई आ शुभकामना। हमनी के आशा ही ना बल्कि पूरा विश्वास बा कि भरत शर्मा जी एही लेखां भोजपुरी के नांव देश-दुनिया में आगे बढावत रहब।


text:
श्री सुलभ जी के उनकर कहानी संग्रह 'बसन्त के हत्यारे' खातिर इ सम्मान दिहल गइल। एह से पाहिले इहाँ के कथालेखन खातिर बनारसी प्रसाद भोजपुरी सम्मान, आ नाट्यलेखन अउर नाट्यालोचना अउर नाटकलेखन खातिर डा. सिद्धनाथ कुमार स्मृति सम्मान मिल चुकल बाटे।
आज श्री सुलभ के एगो कथाकार, नाटककार, रंग-समीक्षक के रूप में जानल जाला। हृषिकेश सुलभ के जन्म 15 फ़रवरी सन 1955 के बिहार के सिवान जिला के लहेजी नामक गाँव में भइल रहे। आरम्भिक शिक्षा गाँव में भइला का संगे-संगे इनका के अपना गाँव के रंगमंच से ही रंग-संस्कार ग्रहण भइल। विगत तीन दशक से इहाँ का कथा-लेखन, नाट्य-लेखन, रंगकर्म का संगे-संगे सांस्कृतिक आन्दोलन में सक्रिय भागीदारी रहल बानी। इनकर बहुत सारा कहानी बिभिन्न पत्र-पत्रिका में प्रकाशित अउर अनूदित होत रहेला।
ब्रिटेन में लेबर पार्टी के सांसद बैरी गार्डिनर अउर भारतीय मूल के सांसद वीरेन्द्र शर्मा के मेजबानी में आयोजित एगो समारोह में हृषिकेश सुलभ के इ सम्मान दिहल गइल। समारोह में महात्मा गांधी अंतरराष्ट्रीय हिन्दी विश्वविद्यालय के कुलपति विभूति नारायणराय तथा सूरज पालीवाल, जकिया जुबैरी, अचला शर्मा और कैलाश वधवार आदि भी मौजूद रहलन। (एजेंसी)


text:
एलबम "चाहत में सनम" के निर्माण के समय भोजपुरी लोक संगीत उद्योग के जवन कड़वा अनुभव सामने आइल त मन बयाथित हो गइल कि "हम इ का करे जा रहल बानी"। लेकिन भोजपुरी कला आ संस्कृति से जुडल इ बात समाज के लोगन खातिर जानल एतना जरुरी बाटे कि हम अपना आप के बतावे से रोक ना पवनी। चांदनी चौक (दिल्ली) के लाजपत राय मार्केट, जवन कि भोजपुरी लोकगीतन के एगो मण्डी मानल जाला, ओहिजा CD के एगो थोक विक्रेता के दोकान पर देखनी कि भोजपुरी के एलबम से पूरा दोकान भरल रहे, जवना में भोजपुरी के कवनो सभ्रांत गायक, जइसे की मनोज भैया, भरत भैया आ कवनो अउर गायक जे भोजपुरी संस्कृति खातिर समर्पित बा, के एको VCD ना दिखत रहे, जब की 6 से 15 साल के उम्र के लगभग 50 गायकन के CD से पूरा दोकान भरल रहे... अउर गत्ता के गत्ता CD बिकात रहे। भोजपुरी लोकगीतन के एह अंधाधुन बिक्री देख के हम सोच में पड़ी गइनी, लेकिन ओकरा से ज्यादा सोचे वाला बात ई रहे कि एह छोटी उमिर के बच्चन के ले के अइसन गीत बनावल आ बेचल जात बा जेकरा बारे में, आ वइसन गीतन के अर्थ तक ओह बच्चा गायकन के ना मालूम होई। ओह में से हम कुछ बोले लायक नांव एहिजा लेत बानी, जइसे कि फोफिये ........ बाड़ी, बाजार गरम बा, लिपिस्टिक .............., अउर अइसन -अइसन नाव जेकरा के इहाँ ना लिखल जा सकेला।
आखिर का कारण बा एकरा पीछे?
इ सब कहानी के जड़ शुरु भइल टीवी पर छोट बच्चन के रियलटी शो से, जेकरा में मिलत बेहिसाब दौलत आ शोहरत के लालच में भोजपुरिया लोग भी अपना बच्चन के भविष्य से खिलवाड़ करे से खुद के नइखे रोक पावत। लोग एह चमक दमक के दौड़ में आपन घर बार बेची के अपना बच्चा के कम समय में मशहूर बनावे में लागल बा।
त एकर फायदा के उठावत बा?
चमक दमक के दौड़ में सबसे ज्यादा फायदा कुकुरमुत्ता नियन पैदा भइल संगीत कम्पनियन के होता। आ ओह लोगन के ना संस्कृति से मतलब बा, ना ही ई लइकन के शोषण से, ओह लोगन के मतलब बा सिर्फ अउर सिर्फ अपना फायदा से। एहिजा हम रउआ लोग के एगो उदाहरण दिहल चाहेब कि बाजार में एगो साधारण एलबम विडियो सहित बनावे में लगभग 90-95 हजार रुपया के लागत माँगल जाला, आ ओकरा बाद सवाल आवेला ओह एलबम के बाजार में वितरण के, त सब कंपनी ओकरा खातिर 30 से 50 हजार रुपया माँगेली सन, जवना में एलबम बनावे वाला के एको पइसा वापस देवे के कवनो गुंजाइश ना होला। अब एह रिलीज वाला पइसा में 1000-1500 CD बना के ओह में से 500 CD एलबम बनाये वाला के दे दिहल जाला, अउर बाकी पइसा अपना अपना जेब में। कहे के मतलब ई कि बिना कवनो लागत के 20 से 30 हजार रुपया ओह कंपनी के जेब में चल जाला। अब, ओह CD में के गवले बा, आ का गवले बा, एह से ओकरा कवनो मतलब ना रहेला।
वइसे, अश्लीलता के एह दौड़ में खाली इ छोट बच्चा ही नइखन शामिल, कई बड़- बड़ नांव भी शामिल बा, जे बहुत दिन से भोजपुरी के अश्लील भोजपुरी के नांव पर बेच रहल बाटे। ओही बाजार में हमरा एगो आश्चर्यजनक उदाहरण देखे के मिलल कि एके समय में एगो नांव से मिलता जुलता चार एलबम बाजार में बाडे सन - पहिला "बन्द कर द जनरेटर", " दूसरा चालू कर द जनरेटर", तीसरा "बन्द हो गइल जनरेटर" अउर चौथका रहे "चालू हो गइल जनरेटर", आ एह सब के गायक लोग भोजपुरिया समाज में अपना अश्लील गीतन खातिर काफी प्रसिद्ध बा लोग।
अब सवाल इ बा कि पहिले भोजपुरी लोक संगीत खाली एगो अश्लीलता के समस्या के ही जुझत रहे, और अश्लील गीत गाये वाला मात्र गिनल चुनल लोग ही रहे, लेकिन अब त अश्लील गाये वालन के एगो पूरा फसल ही तैयार हो रहल बाटे। हमनी के समाज के कुछ दिग्भ्रमित लोग रंगीला, छलिया, अउर ना जाने कइसन कइसन नांव वाला लोगन के अपना बच्चन के रोल मोडल बना के भोजपुरी लोक गीतन के नांव पूरा विश्व में रोशन करा रहल बा। जहाँ एक ओर पूरा दुनिया के लोग अपना बचवन के भविष्य के डाक्टर, इंजीनियर, वैज्ञानिक, पायलट आदि बनावे में लागल बा, ओहिजे दोसरा ओर हमनी का अपना बचवन के अश्लील गायक बनाये में लागल बानी जा।
अब एह में सही अउर गलत के फैसला रउआ लोग के करे के बा।


text:
ओह समय सभागार में मौजुद हजारन गो अप्रवासी भारतीय अउर भारतीय मूल के लोगन के आपन माटी अउर संस्कार याद आ गइल, अउर तालियन के गडगडाहट के बीच कई लोगन के लोर पोछत देखल गइल। "हमरा एक पल खातिर अइसन लागल, जइसे कि एगो बेटी अपना माई से मिल रहल होखे। एक झटका में ही ऊ हमनी के आपन माटी अउर संस्कारन से जोड देहली," कनाडा से आइल एगो एनआरआई कहलन।
प्रधानमंत्री, जे एहिजा पारंपरिक भारतीय परिधान में रहली, एहिजा आपन भाषण के शुरुआत "नमस्ते" से कइली, अउर बीच में "राम-राम" कहला के बाद ओकर समापन "जय हिन्द" से कइली। अपना वक्तव्य में ऊ कहली कि अपना भारतीय संस्कारन का वजह से ही ऊ आज एह पद पर पहुंचल बाडी। उनका व्यवहार से अभिभूत राष्ट्रपति प्रतिभा पाटिल कहली कि "आज केहु बहुत ही करीबी हमनी से मिले आइल बाटे, अउर एहिजा आये खातिर हम उनकर धन्यवाद दे तानी। ऊ अपना देश के पहिला महिला प्रधानमंत्री हई, अउर एह बात पर हर भारतीय के गर्व होखे के चाहीं।"
एहिजा ई बतावल जरुरी बा कि त्रिनिदाद एंड टोबैगो के प्रधानमंत्री के पूर्वज लोग बक्सर (बिहार) से रहे, अउर अंग्रेज लोग ओह लोगन के गुलाम बना के एहिजा से ले गइल रहे। एह समारोह में मुख्यमंत्री अशोक गहलोत, राज्यपाल शिवराजसिंह पाटील, केंद्रीय राज्य मंत्री महादेवसिंह खंडेला अउर राष्ट्रपति के पति देवीसिंह शेखावत समेत भारी संख्या में अप्रवासी भारतीय लोग उपस्थित रहे।


text:
पटना में रॉबर्ट जोलिक अउर मुख्यमंत्री नीतीश कुमार के मुलाकात के बाद नीतीश कुमार कहलन कि "जोलिक बिहार के तरक्की के कहानी विस्तार से जनला के इच्छा रखले रहलन। हम काफी हद तक उनका के ए विषय में जानकारी दे देहले बानी।" नीतीश इहो कहलन कि "बिहार सरकार के साइकिल योजना उनका बहुत पसंद आइल।" जइसन की रउआ के पता होई कि एह योजना के तहत बिहार सरकार स्कूल जाये वाला लइकिन के मुफ्त में साइकिल देबेले।
नीतीश कुमार कहलन कि उनकर योजना साल 2015 तक बिहार के एगो विकसित राज्य के दर्जा दिलवावल बा। अउर उनका उम्मेद बा कि वर्ल्ड बैंक एह में पूरा सहयोग करी। जोलिक के साथ भइल मुलाकात के दौरान नीतीश उनका के बिहार के प्रमुख पर्यटन स्थल बोधगया आवे के भी नेवता दिहलन।
वर्ल्ड बैंक के प्रमुख अउर मुख्यमंत्री के मुलाकात में वर्ल्ड बैंक का ओर से बिहार सरकार के 1000 हजार करोड़ रुपया के फंड दिहल गइल बाटे, जेकर इस्तेमाल साल 2008 में कोसी नदी में आइल बाढ़ से प्रभावित क्षेत्रन के पुनरूत्थान खातिर कइल जाई।


text:
बोचहा प्रखंड के एगो अति पिछड़ा गांव पटियासी में जनमल 24 वर्षीया अनीता के सफलता के कहानी आज राष्ट्रीय शैक्षणिक अनुसंधान और प्रशिक्षण परिषद (एनसीईआरटी) के चौथी कक्षा के पाठ्य पुस्तक में स्कूली लइकन के पढ़ावल जा रहल बा। एने दोसरा ओर, अनीता के नाम पे ही मधु के एगो ब्रांड बाजार में उतारे के तैयारी चल रहल बाटे।
प्रारम्भिक कठिनइयन के झेलत अनीता अपना बाबुजी आ भाई लोग के सहयोग से साल 2002 में 2 बक्सा से मधुमक्खी पालन के काम शुरू कइली, अउर ओही क्रम में आधुनिक तकनीक के इस्तेमाल करे खातिर राजेंद्र कृषि विश्वविद्यालय से एह काम के प्रशिक्षण लिहली। उनका जीवन में परिवर्तन 2006 में आइल, जब यूनिसेफ के लोग उनका से मिल के उनका सफलता के कहानी पर रिपोर्ट जारी कइल।
अनीता के अनुसार, गरीबी के कारण उनकर परिवार के गुजर-बसर में बहुत मुश्किल से होत रहे, लेकिन आज उनकर सफलता ही उनका संगे उनका क्षेत्र के भी एगो खास पहिचान देहले बा। जब अनीता ई व्यवसाय शुरु कइले रहली, तब पहिला साल में उनका 10,000 के कमाई भइल रहे, लेकिन अब ऊ सालाना 200 से 300 क्विंटल तक मधु के उत्पादन कर रहल बाड़ी, जवना से उनका सालाना तीन से चार लाख रुपया के लाभ हो रहल बाटे। एतने ना, अनीता के देखा-देखी ओह गाँव अउर आसपास के करीब 500 महिला लोग एह व्यवसाय में उतर चुकल बाटे, अउर गांव तरक्की के राह पर आगे बढ रहल बाटे।


text:
Come, let's do something for Bhojpuri...
Views: 137
जैय भोजपुरी आ प्रणाम रिंकु भाईया
बहुत बढिया जानकारी
बहुत बहुत धन्यवाद
जैय भोजपुरी
भैया जी हामार कोम्पुतर मे एक प्रोब्लेम चल रहल बा . जब हम वोन्दोव के सुरु करेनि ई अच्छा से स्टाट हो जाला लेकीन लगभग १० मीनट बाद डेक्सट्प के लाईन चल जाला फेर लगभग ५ सेकेण्ड के बाद लिईन आ जाला आईसहि ई प्रोग्राम १०-१५ मीनट तक चलेला लेकीन कम्पोटर के ईनटरनल फ़न्सन नरमल रहेला, खाली देस्कटोप के लाईन जाला आवेला , हम एकरा चक्कर मे नाया एन्टी वाईरस भी डलनी लेकीन कवनो आसर नईखे आब रौवे बतई हमरा का करे के चाही ।
Comment
© 2012 Created by Admin.


text:
इक थे बापू इक थे शास्त्री ,दोनों ने देखा था इक सपना |
सुन्दर प्यारा सभी धर्म से ,विकसित हो भारत अपना ||
~नवीन
एक थे लाल और एक थे बापू ,
कहाँ हैं अब ऐसे लाल और बापू ,
दोनों ने जीवन ,सर्वस्व किया ,नौछावर ,
अपनी इस जननी की खातिर ,
आओ मिलकर दिया जलाएं ,
जन्मदिन उनका मनाएँ ,
सुख ,समृधि का जो देखा उन्होंने सपना ,
उसको पूरा करने का क्योँ न ले प्रण अपना |
प्यारे बापू प्यारे शास्त्री जी ,
धन्यभाग हमारे ,
जो हम इस धरती पर आए ,
जहां ऐसे कर्णधार हमने हैं पाये |
अपने कर्मठ अमर सपूतों को ,
उनके पसीने की एक एक बूंदों को
क्योँ न याद करे हम दोनों को ,
भावबिह्वलहोकर दोनों को
इस धरा के अमर सपूतों को ,
एक ने बोला जय जवान -जय किसान ,
दूसरे बोले रघुपति राघव राजा राम
दोनों की थी एक ही बोली ,
देश हमारा खेले होली(रंगों की),
क्योँ न बोलें हम ये आज ,
भारत ,बन जाए हम सबकी शान
~नीलम मिश्रा ( हिंद युग्म से )
आईये आज हम सभी मिलकर बापू और शास्त्री जी के उस सपने को साकार करने के लिए उन दो महान व्यक्तियों के जन्म दिवसः पर उस अधूरे सपने को पूरा करने की प्रतिज्ञा करे |
कातना आसान होला केहू के ऊपर कुछ भी बोल दिहल , बहुत आसान होला कवनो नेता के ऊपर आरोप लगावल , बहुत आसान होला कवनो भी गलत काम कईल , लेकिन हमनी के का करत बनी जा , बस पीछे बैठ के उन लोगन के बुराई , शिकायत लेकिन काहे | ऊ लोग भी ता हमनी जैसन बा लो , दू गो हाथ , दू गो गोद , मुंह , कान , नाक सब ता हमनी लेखा बाटे फेरु कहे ऊ अइसन ?? हमनी के बीच से ता उ लोग ओजुगा पहुंचल बाटे फेरु काहे ऊ लोग ऐसन काम करत बाटे जवना के हमनी के हतना बुराई कर एके पडत बाटे |
ई सोचे के बात बाटे , की बा की वोह बुराई के कैसे ख़तम कईल जा सकेला , का हमनी के कवनो प्रयास करत बानी जा वोह बुराई के रोके खातिर सिवाय वोह लोगन के बुराई कईला के अलावा ??? आज हमनी के का करत बानी , एह समाज के एगो अच्छा और बढ़िया दिशा के देबे खातिर हमनी के योगदान का बाटे | का हमनी के काम खाली लोगन के बुराई और शिकायत करे खातिर ही बाटे या कुछ और भी कई सकेनी जा ??
एगो बात ता ई बडले बाटे की बुराई ओकरे होला जे कुछ करे के कोशिश करेला , जे कुछ करबे ना करी ता ओकर का बुराई होई |
ता चली एह पवित्र दिन हमनी के कुछ प्रतिज्ञा कईल जाऊ , कम से कम अइसन ता काम हमनी के कई सकेनी जा जवना से हमनी के एह बुरा परस्थिति से वोह दिशा में ले जा सकेनी जा , जवना के सपना कभी बापू और लाल बहादुर शास्त्री जी देखले रहनी | अरे , ठीक बाटे हमनी के वोह जगह तकले ले के ना जा सकेली जा लेकिन कम से कम प्रयाश ता कईल जा सकेला नु |
चली छोट-छोट चीज से शुरुवात करी --
~ गली मोहल्ला में कूड़ा कचरा के ढेर न लगावे में हमनी के योगदान दे सकेनी जा
~ घर के जरी कवनो गरीब लईका लईकी बिया ता ओकरा के मुफ्त में पढावल जा सके ला
~ चली हमनी के इहो ना कई सकेनी ता कम से कम आर्थिक रूप से ऐसन कवनो संस्था के सहायता कईल जा सकेला जवन ई काम करत बिया |
~ घुस दहल और लेहल दुनो गलत काम बाटे , अब हमनी के ता आतना समझदार बानी जा की एह समस्या के हल का होखे के चाहे खोज सकेनी जा |
~अपना से बड के आदर दिहल और आपना से छोट के प्यार दिहल बहुत ही साधारण बात बाटे और ई काम ता केहू कई सकेला |
और भी बहुत छोट छोट बात बाटे जवना के अमल के ले आईला से हमनी के एगो बढ़िया , सुन्दर , विकसित भारत के बने में सहयोग कई सकेनी जा |
एह चीज के का हमनी के प्रण कई सकेनी जा , अगर हाँ ता रउवा सब अपना मन में प्रण करी , हम ता शुरुवात कई देले बानी , रउवा कब करब ?????


text:
Come, let's do something for Bhojpuri...
हई लिंक पे क्लिक करी
जवन जवन सवाल पुछत बा तवन तव दिही
अंत मे क्लिक करी फेरु दोसरा पन्ना पे लिख के आ जाई की राउर रेट कतना बा !
http://www.dowrycalculator.com/
एगो बहुत बडहन तमाचा बा एह बेमारी प ई साईट ! गाई गरु बयल लेखा आदमी बेचात बा !
Views: 33
नविन भाई जय भोजपुरी,
सही कहत बनी राउर इ वेबसाइट एगो बहुत ज़ोरदार तमाचा बावे दहेज़ के लोभियन पर |
दहेज़ के इ बीमारी आज हमनी के समाज और बने वाला नया रिश्ता के एक तरह से बिखेर के रख देहले बावे |
© 2012 Created by Admin.


text:
Come, let's do something for Bhojpuri...
जय भोजपुरी,
रौवा सब के स्वतंत्रता दिवस के बहुत बहुत बधाई आ शुभकामना........
इन्टरनेट पर घुमत-घुमत एक दिन एगो वेसिते लउकल जहा फ्री में टूल बार बनावे के ऑप्शन रहे
इ देख के हमर मन कईलस की हमहू एगो टूल बार बनाई जुना में ज़रूरत के हर वेबसाइट और जानकारी होखो और फिर हम "नई बात " के नाम से एगो टूल बार बनाव्नी जून हमरा बहुत अच्छा लागल और ओकरा के हम रौवा लोग के साथै शेएर करे के चाहत बानी|
इ टूल बार इन्टरनेट एक्स्प्लोरर,फाएर फोक्स ,मोज़िला ,सफारी और क्रोम में अच्छा से काम करे ला |
"नई बात " टूल बार में का-का बावे| आई एक झलक देखल जव |
एह टूल बार के मदद से रौवा कौनो भी वेबसाइट में ऑनलाइन हिंदी,बंगाली,संस्कृत या फिर उर्दू में टाइप कर सकत बानी |
एह टूल बार में बहुत सारा गेम बावे|
एह टूल बार में बहुत तरह तरह के जुगाड़ भी बावे |
बच्चा सन खातिर एगो बाल जगत के कोना बावे |
एह टूल बार में हम बहुत सारा वेबसाइट के भी जोडले बानी जुना के ज़रूरत हमनी के रोज़ के ज़िन्दगी में पड़े ला |
जय भोजपुरी के कई गो फीड मिली रौवा इहा|
अगर रौवा चाही ता एह में आपना सुविधा अनुसार और भी बहुत कुछ जोड़ सकत बानी .ओकरा खातिर टूल बार में दाहिना तरफ कोना में एगो रिंच के फोटो बनल बावे ओकरा के क्लिक करी|
एकर डाउनलोड पेज ------
अब सब से महत्वपूर्ण बात इ पर डाउनलोड पईसा कमाए वाला ना हवे ,कहे के मतलब इ बावे की अगर केहू एकरा के डाउनलोड करत बा ता हमरा कौनो पईसा रुपया ना मिली एह बात के इहा लिखल एह से ज़रूरी बा की एह वेबसाइट पर रुपया कमावे वाला भी ऑप्शन बावे लेकिन है नई बात टूल बार फ्री अकाउंट हवे एह से इहा रुपया पईसा वाला बात नईखे |
हम बस इहे चाहेनी की हमनी के जय भोजपुरी जे तरह से आपना मकसद में कामयाब होत जा ता ओही तरह इ इन्टरनेट के दुनिया में भी एक दम अलग तरह से चमको |
डाउनलोड करे खातिर हिय क्लिक करीं |
बाकी सब से हट के एक दम झकास |
Views: 275
rinku bhaijan salam a jai bhojpuri |
bahut badhiya ba bhaiya ,jetana bhi badai kail jav kam ba |
raur mehanat har bhojpuria ke bahut kaam ke chij ba |
raua ke bahut bahut dhanyavad |
jai bhojpuri
sanjay pande
rinku bhai parnam
bahut badhiya ba bhai sahab...
jai bhojpuri
jai hind
रिंकु भाई सलाम आ जय भोजपुरी
बहुत बरिआर गिफ्ट देहनी रउवा , मन हरिअरा गईल भाई जी ! एहि तरे आवे दी ! हम बटोरे मे लागल बानी !
बाकी चोरवन के भी भला होत बा ;-)
जय भोजपुरी जिआ भोजपुरी
सब केहू के बहुत बहुत धन्यवाद ,
नविन भाई सही कहनी "चोरवन के भी भला होता"
"इ जय भोजपुरी के स्टाइल हा|"
हा हा हा हा ...................
धन्यवाद जय भोजपुरी|
waah ........
downloded ........
Comment
© 2012 Created by Admin.


text:
Come, let's do something for Bhojpuri...
सब से पाहिले एगो नया फोल्डर बनायीं जुना के आखिर में .jad लागल होखे ,उदाहरण खातिर image.jad
अब रौवा जुना फोटो या विडियो के छुपावे के चाहत बानी ओकरा के image.jad नाम के बनावल फोल्डर में रख दी |
अब एगो और नया फोल्डर बनायीं जून के आखिर में .jar लागल होखे,उदाहरण खातिर image.jar
जईसे ही रौवा दुसरका फोल्डर .jar वाला बनाएम की पहिलका फोल्डर जुना में रौवा फोटो,या विडियो रखले रहनी हवे यानि .jad वाला फोल्डर गाएब हो जाई |
अब जब भी रौवा गाएब फोल्डर देखे के होई तब .jar वाला फोल्डर जून हमेशा लौकत रही के डिलीट करेम तब अपने आप राउर फोटो वाला फोल्डर यानि .jad नाम वाला फोल्डर लउके लागी |
सब मोबाइल में इ काम ना करी सर ओह मोबाइल में काम करी जुना में जावा होखी |हम इ कारनामा नोकिया X-2 में कर के देखले बानी नीमन काम करेला |
Views: 266
रिंकु भाई प्रनाम आ जय भोजपुरी
बहुत बेजोड जानकारी , अईसे अभी त हम स्मार्ट फोन ( नोकिया वाला , 97 ) युज नईखी करत काहे की एजुगा कैमरा वाला फोन माना बा बाकी ई राउर बतावल प्रयोग के हम ट्राई करब !
बहुत बहुत धन्यवाद एह जानकारी खाति
जय भोजपुरी
बड़ा ही ठीक तरीका बा रौर
raur hardik dhanyawaad !
मोबाईल भुला गईल बा जी ..सस्तौवा मोबाईल लेहले बानी...फेरु से नया किनेम त जरुर ट्राई करेम..............
जय भोजपुरी
Ashutosh bhai, raur kament badhiya lagal ...
sahi bhaijaan jordar ba ee bahut badhiya baat batavala bhai |
bahut bahut dhanyavad
jai bhojpuri jiya bhojpuria |
sanjay pandey
रिंकु भाई ,
जय भोजपुरी
एही तरे अपना तकनिकी ज्ञान से अपना समाज के सेवा करत रह. बहुत बढ़िया काम बा.
बहुत बहुत शुभकामना.
बिजोड जानकारी बावे रिंकू भाई।
धन्यावाद!
जय भोजपुरी
Comment
© 2012 Created by Admin.


text:
हिमालय
हिमालय एगो पर्वत श्रृंखला ह जौन भारतीय उपमहाद्वीप के मध्य एशिया आ तिब्बत से अलग करेला। संसार के अधिकांश ऊँचाई वाला पर्वत चोटि हिमालये पर स्थित बा। विश्व के 100 सर्वोच्च शिखरन में हिमालय के अनेक चोटि बा। विश्व के सर्वोच्च शिखर सगरमाथा या माउंट एवरेस्ट हिमालये के एगो शिखर ह। अन्य पर्वतन के अपेक्षा ई काफी नया बा आ अभी भी विकसित हो रहल बा।
हिमालय में 100 से ज्यादा पहाड बा जौन 7200 मीटर में फैलल बा। ई सब पहाड़ 6गो देशवन के सीमा के छूएला । ई देश बाड़न: नेपाल, भारत, भूटान तिब्बत, अफगानिस्तान आ पाकिस्तान। हिमालय के कुछ प्रमुख नदियन में शामिल बाटे - सिंधु, गंगा, ब्रम्हपुत्र आ यांगतेज। हिमालय बिलकुल नया बा आ अभी बने के प्रक्रिया से ही गुजर रहल बा। हिमालय रेंज में 15 हजार से ज्यादा ग्लेशियर बा जौन 12 हजार वर्ग किलॊमीटर में फैलल बा।
ई लेख आपन प्रारम्भिक अवस्था में बा, यानि कि एगो आधार बा। रउवा ई के बढ़ा के विकिपीडिया के मदद कर सकत बानी।


text:
* मंच पर अनुशासन के मामला में ई कार्यक्रम भोजपुरी के कवनो दोसर कार्यक्रम से बेहतर रहे। उदघाटन के समय खाली उदघाटनकर्ता पाँच गो लइकी लोगन के साथ मंच पर गइलन, जबकि भोजपुरी के कवनो आयोजन के उदघाटन के समय दर्जनन लोग मंच पर चढ जाला। कार्यक्रम के शुरु से अंत ले, एको अवांछित व्यक्ति मंच पर ना लउकल।
* कार्यक्रम के शुरु से अंत ले स्थानीय लोग आयोजकन के बारे में जानल चाहत रहे, लेकिन केहु के कुछ पता ना चलल। जय भोजपुरी परिवार के स्थानीय प्रतिनिधि अउर एह कार्यक्रम के संयोजक संजय कुमार सिंह के त काफी लोग जानत रहे, लेकिन टीम के बाकी सदस्यन के बारे में पूछला पर जबाब मिलल - "आयोजक लोग महत्वपूर्ण नइखे, बल्कि ई आयोजन महत्वपूर्ण बा, अउर सबसे महत्वपूर्ण हवे "भोजपुरी"। अपना के पाछे राख के भोजपुरी के आगे राखे वाला एह कार्यक्रम के लोग दिल खोल के तारीफ कइल।
* एक ओर जहाँ आयोजक लोग मीडिया में आपन नांव अउर फोटो छपवाये खातिर बेचैन रहेला, ओहिजे एह कार्यक्रम में अइसन कई गो पल आइल, जब आयोजक लोग एक दोसरा के आगे करे में लागल रहे। एह घटना पर हैरानी जतावत मीडिया कुछ लोग जब एकर कारण जानल चाहल, त बतावल गइल - "भोजपुरी के नांव पर आपन नांव चमकावल हमनी के मकसद नइखे। हमनी का चाह तानी जा कि हमनी के कार्यक्रम के रिपोर्टिंग के समय कवनो व्यक्ति विशेष के ना, बल्कि भोजपुरी के प्राथमिकता दिहल जाव।" प्रभात खबर के स्थानीय प्रतिनिधि नवीन सिंह परमार के अनुसार अगर भोजपुरी के सब संस्था चलाये वाला लोग एही तरह के नि:स्वार्थ भाव से लाग जाव, त भोजपुरी के आगे बढे से केहु ना रोक सकेला।
* पिछला (जीरादेई) सम्मेलन नियन ही एह बेर भी आयोजन स्थल के बाहर "मेला" लाग गइल रहे, जवना में कई गो ठेला वाला, अउर खोमचा वाला लोग आपन दोकान लगवले रहे। देर रात तक लागल एह दोकानन में काफी भीड भी लउकल।
* वइसे त भोजपुरिया स्वाभिमान सम्मेलन के पहिलका आयोजन (जीरादेई) में भी महिला लोगन के काफी भीड रहे, लेकिन ई आयोजन एह मामला में कुल्ह रेकार्ड तूर देहलस। भरत शर्मा के टीम के गायिका अराधना सिंह के अनुसार "हम एह तरह के सैकडन गो कार्यक्रमन के हिस्सा रहल बानी, लेकिन दर्शकन के, अउर खास कइ के महिला दर्शकन के जवन भीड, अउर जवन उत्साह एहिजा देखे के मिलल, ऊ एह से पहिले कबो ना देखले रहनी।"
* कार्यक्रम के लेके महिला लोगन के उत्साह के अंदाज एही बात से लगावल जा सकेला कि शायद भोजपुरी कार्यक्रमन में पहिला बेर ऊ लोग ना सिर्फ गीत-संगीत के आनंद लिहल, बल्कि जब अराधना सिंह गावत रहली, तब कुछ महिला लोग मंच के सामने आके उनका के कुछ इनाम भी दिहल। अराधना सिंह खातिर ई एगो नया अनुभव रहे, अउर भोजपुरी के स्टेज शो से आम तौर पर दूरी राखे वाली महिला लोग "आपन" एह प्रोग्राम के हर पल जी लिहल चाहत रहे।
* कार्यक्रम में भीड के कारण एक बेर त अइसन लागल कि कार्यक्रम रोके के पडी। फेर मंच के दाहिना ओर के परदा हटा के ओने से भी देखे के व्यवस्था कइल गइल, तब जाके भीड कुछ कंट्रोल में आइल।
* जय भोजपुरी परिवार के वरिष्ठ सदस्य (आयोजक) लोग ना सिर्फ आम जनता का संगे जमीन पर बइठ के कार्यक्रम के देखल, बल्कि अंत में जब तनि भीड कम भइल, तब ओही जगह पर भरत शर्मा अउर अराधना सिंह के गीतन के नाच के आपन आनंद प्रकट कइल। भोजपुरी के कवनो अउर कार्यक्रम में आयोजकन के आम जनता के साथ बइठल ना देखल जा सकेला।
भोजपुरी के कवनो प्रोग्राम में एतना रात के औरतन के अइसन भीड कबो देखले बानी?
* भोजपुरिया स्वाभिमान सम्मेलन के मंच पर पुलिस महानिरिक्षक (तिरहुत क्षेत्र) गुप्तेश्वर पाण्डेय काफी भावुक हो गइल रहलन। भावुकता के रौ में बहत ऊ जब मीडिया के कैमरा ओहिजा देखलन, त कहलन कि "कृपा क के एकरा के बंद कइल जाव। हम एहिजा एगो आईजी ना, बल्कि भोजपुरी माई के एगो बेटा का तौर पर आइल बानी।"
* जब पुलिस के नकारात्मक छवि के हवाला देत आईजी कहलन कि लोग ई मान के चलेला कि अगर केहु पुलिस में बा, त ऊ गुण्डा हवे... इंस्पेक्टर हवे त ओह से बीस होई, अउर डीएसपी हवे, त हम कुछ ना बोलब... रउआ लोग खुदे समझ लीं, डीएसपी साहेब एहिजे सामने बइठल बानी, त मैदान ठहाका से गुंज उठल। दर्शकन के बीच पहिला कतार में बइठल डीएसपी साहेब भी एह पर खुद के मुस्कुराये से ना रोक पवलन।
* पंजवार के तुरंत बाद आईजी गुप्तेश्वर पाण्डेय के एगो अउर कार्यक्रम में जाये के रहे। ओहिजा पहुँचते साथ ऊ कहलन - "रउआ लोगन से वादा कइले रहनी ह, ओह से एहिजा आ गइनी ह, ना त हमार दिल त अबो भोजपुरिया स्वाभिमान सम्मेलन में लागल बा।"
* सम्मेलन में सिवान, जमशेदपुर, बलिया, बनारस, सिवान, छपरा, गोपालगंज, मुजफ्फरपुर, पटना, गाजीपुर समेत देश के कोना-कोना से आइल कवि अउर साहित्यकार जुटल रहलन। ओकरा अलावा प्रतिभागियन में भी दुबई आ मॉरीशस समेत दिल्ली, मुंबई, पंजाब, पटना, जमशेदपुर, हाजीपुर, छपरा, गोपालगंज, देवरिया, बलिया, बक्सर अउर ना जाने केतना शहरन के प्रतिनिधि शामिल भइल रहलन।
* ई शायद पहिला बेर रहे, जब एह तरह के कार्यक्रम में भोजपुरी भाषा पर आधारित भोजपुरी में एगो नाटक देखावल गइल। ओकरा के देखते समय ओहिजा मौजुद कई गो साहित्यकार, फिल्मकार, अउर आम लोगन के आँखि भर आइल, अउर ओह लोगन के आपन आपन लोर पोछत देखल गइल।
* "भोजपुरी बोले में लाज काहें" विषय पर भइल परिचर्चा में जब स्कूकी छात्र सब बोलल शुरु कइलन, त साहित्यकार लोगन के प्रतिक्रिया देखे लायक रहे। एगो वरिष्ठ साहित्यकार के अनुसार "एह मंच पर ई जवन सफल प्रयोग भइल, ओह से ई बात त तय बा कि भोजपुरी के भविष्य अब सुरक्षित हाथन में बाटे।"
* एक ओर जहाँ हाल के दिनन में आयोजित भइल कई गो राष्ट्रीय अउर अंतर्राष्ट्रीय स्तर के सम्मेलन में कई गो शीर्ष कलाकारन के भागीदारी के बावजुद खाली कुसी लोगन के मुंह चिढावत रहे, ओहिजे भोजपुरिया स्वाभिमान सम्मेलन में कुर्सी त कुर्सी, ओह मैदान में जमीन पर बइठे, या खडा होखे के भी जगह ना रहे। हालात अइसन रहे कि मैदान के सामने के रोड भी जाम हो गइल, अउर ओकरा ओह पार भी लोगन के भीड लाग गइल। भीड जब काफी बढ गइल त पहिले मैदान में लागल पंडाल के दूनो ओर से खोलल गइल, अउर ओकरा बाद मंच के दाहिना ओर से परदा भी हटा दीहल गइल, ताकि ज्यादा से ज्यादा लोग कार्यक्रम के आनंद ले सको। भीड के ई आलम कई गो वइसन लोगन के सोचे पर मजबूर कइ दिहलस, जे भोजपुरी के सम्मेलन के देखत-देखत आपन जिनगी बिता दिहल।


text:
हाल ही में अखिल विश्व भोजपुरी समाज मंच के राष्ट्रीय अध्यक्ष निर्वाचित भइल भरत शर्मा पिछला हफ्ता अभिनेत्री से निर्मात्री बनल नीतू चंद्रा के पहिला भोजपुरी फिल्म “देसवा” खातिर एगो गाना गवलन। एही दौरान उनसे भइल बातचीत में ऊ कहलन कि ऊ पिछला 39 साल से भोजपुरी लोकगायकी से जुड़ल बाडे, अउर एह दौरान उनकर 300 से बेसी एलबल बाज़ार में आ चूकल बाटे। लगभग 2 दर्ज़न राष्ट्रीय अउर अंतर्राष्ट्रीय सम्मान आ अवार्ड से सम्मानित हो चुकल भरत शर्मा भोजपुरी के चैनल मैजिक टीवी आ महुआ पर भी नित कार्यक्रम देत रहेलन। महुआ के स्वतंत्रता दिवस स्पेशल कार्यक्रम में त भरत शर्मा के जलवा देखे लायक रहे।
भोजपुरी के अन्य गायकन से इतर सादगी पसंद भरत शर्मा के कहनाम बा कि ऊ फिल्म जगत के चकाचौंध के अपना में आत्मसात कइला के बजाए भोजपुरी लोक गीतन के उचित सम्मान दिलाये खातिर प्रयास करिहन। अब एकरा के भरत शर्मा के असर ही कहल जाई कि आज देश विदेश में होखे वाला भोजपुरी के हर महोत्सव में कजरी, फगुआ, निर्गुण आ पूरबी का संगे इनकर उपस्थिति अनिवार्य मानल जाला। बहरहाल, भरत शर्मा के मुंबई में बसेरा बनवला से भोजपुरी फिल्म जगत के खासा लाभ हो सकेला, अउर भोजपुरी फिल्म के दर्शक लोग कुछ माटी से जुडल शानदार गीत सुने के भी अपेक्षा कर सकेला।


text:
Come, let's do something for Bhojpuri...
Posted on October 11, 2012 at 7:39am 2 Comments 12 Likes
जय स्री सीताराम
रामजी के किरपा से करुनाकर रमायन के बालकांड रउआ सभे के सामने परोस के हम रखनी। हमरा भाव के रसोई सब के नीक लागल ई जान के मन गदगद हो गइल बा। हौसला बढ़ला से आगे के कथा परोसे के मन बन गइल बा। अब हम अयोध्या कांड परोस के सबके सोझा भेज रहल बानी। जइसन लागे वइसन विचार…
Posted on October 6, 2012 at 5:20pm 4 Comments 14 Likes
सपना के संपत
(भोजपुरी माई के दसा दोहावली)
येक रात के बात हऽ रहीं कहीं हम जात।
येगो बुढ़िया से भइल रस्ता में मुलकात।।१।।
सुबहित कपड़ा के बिना लागत रहे…
Posted on September 29, 2012 at 5:17pm 6 Comments 17 Likes
आस के दीअरी
(दोहा संजीवनी)
जे जइसन करनी करे, वइसन होखे भाग।
कवनो घर मंगल मने, कतहीं लागे आग।।१।।
जेकर जइसन नियत हऽ, वइसन बने सुभाव।
मुँह मन के अयना हवे,…
Posted on September 23, 2012 at 5:07am 5 Comments 15 Likes
करुनाकर रमायन (भोजपुरी महाकाव्य)
बालकाण्ड (३० वाँ किस्त)
चौपाई-
कनिया सब बइठेली डोली। बिलखेली सखिया मुँहबोली।।
चिघरऽ…
गुरुवर , रउवा आसिरबाद रुपी छाँह मे हमनी के जिनगी बीतो बस एह ले बेसी कुछ ना चाही , भोजपुरी खाति हमनी के जीउ जान से जुटल रही जा आ नीमन करत रही जा बस अतने आसिरबाद चाही !
बहुत बहुत प्रनाम गुरुवर !
गुरुवर के कोटि कोटि प्रनाम आ जय भोजपुरी
राउर आसिरवाद मिलल राउर संग साथ मिलल राउर नेह छोह दुलार मिलल एह जय भोजपुरी परिवार के ई अपने आप मे बहुत बडहन बात बा ! राउर आसिरवाद एहिंग हमनी के मिलत रहे , भोजपुरी खाति राउर जवन नेह छोह श्रधा भाव बा जवन राउर प्रयास बा ओह के असर हमनियो प पडे बस अतने चाही ।
राउर स्वागत बा जय भोजपुरी परिवार मे !
जय भोजपुरी
© 2012 Created by Admin.


text: देवघर जिला में सोमवार के एगो धार्मिक समागम में भगदड़ मचे से आठ मेहरारूअन समेत नौ लोगन के मौत हो गइल. पुलिस अधीक्षक सुबोध प्रसाद बतइले कि भगदड़ एगो धार्मिक समागम में मचल रहे. आधिकारिक सूत्र के मोताबिक देवघर में सत्संग आश्रम में प्रार्थना करे घरी मचल भगदड़ में कम-से-कम 15 लोग घायलो हो गइल बाड़े. जानकारी के मोताबिक लाखो लोग ठाकुर अनुकूल चंद्र जी के जयंती के मौका पऽ आश्रम आइल रहले. बतावल जा रहल बा कि श्रद्धालुअन में पहिले निकले के होड़ अउर दरवाजा कम चौड़ा होखे के चलते भगदड़ मचल. एकरा से पहिले अतवार के मथुरा के पास बरसाना में राधा मंदिर में महाभिषेक के दर्शन करे घरी भइल भगदड़ में दू मेहरारूअन के मौत हो गइल रहे. आरोप रहे कि दर्शन खातिर श्रद्धालुअन के कतार लागल रहे, एही बीचे करीब साढ़े पांच बजे मंदिर प्रशासन गेट बंद करे के ऐलान कऽ देलस. एकरा से श्रद्धालुअन में जल्दी दर्शन करे के होड़ मच गइल अउर एही अफरा-तफरी में भगदड़ मच गइल, जेकरा से बूढ़-बुजुर्ग समेत मरद-औरत श्रद्धालु जमीन पऽ गिरे लगले अउर भगदड़ में गोड़ के नीचे दबत चल गइले.


text:
भोजपुरी के संघर्ष खतम नइखे भइल. अब भोजपुरी भासा, संस्कृति, भेसभूसा, रहन-सहन, खान-पान, संगीत, सिनेमा, साहित्य आ शख्सियत के लोहा माने लागल बाड़े लोग, भोजपुरी दिन प दिन निखरत बिया. टीएसआई लेके आइल बा कुछ अइसन आयाम जेकरा प भोजपुरिया समाज करेला गुमान. बता रहल बाड़न ओंकारेश्वर पांडेय...
भोजपुरी शब्द सुनते ही सबसे पहिले हमरा दिमाग में माई के चेहरा आवेला, काहे कि ई बोली हम सबसे पहिले अपना अम्मा के मुंह से सुनले आ सिखले रहीं. ओकरा बाद हमरा गांव, घर के आंगन इयाद आवेला, जहवां रह के हमनी के भोजपुरी के समझ आइल, ओकरा के जनलीं अउर ओकर आदी भइलीं.
जगजीवन राम के आदर से बाबूजी कहल जाला. स्वतंत्रता-संग्राम आ स्वतंत्रता के बाद देश के प्रति उनकर समर्पण आ निष्ठा बेमिसाल बा. उनकर पूरा जिनगी राजनीतिक-सामाजिक सक्रियता आ विशिष्ट उपलब्धि से भरल बा. भाषा के वैभव जगजीवन राम में मिलत रहल बा. भोजपुरी आ हिन्दी के विकास खातिर ऊ अथक प्रयाल कइलन.
द संडे इंडियन भोजपुरी के तमाम बुद्धिजीवी, साहित्यकार, कलाकार आ दोसर क्षेत्रन के लोगन से बात कर के ई 51 के सूची बनवले बा, जेकरा प भोजपुरिया समाज के गर्व बा. एहमें पुरखा पुरनिया से लेके जीवित लोग बाड़े, घटना बा, स्थान बा, सुर बा, सिनेमा बा, संस्कार बा आ विचार बा.
आमुख कथा 'जेले बा जिनगी' लेखन के बहुते बढिय़ा कड़ी बा. ई हमनी के कानून व्यवस्था के कमजोर कडिय़न के सुर्खी में ले आवत बा.
नब्बे के दशक के शीत युद्ध के समाप्ति के बाद दुनिया एगो बड़ बदलाव के दौर से गुजरल बा. आजु विश्व खाली पूंजीवादी अउर साम्यवादी धड़ में विभाजित नइखे बलुक दूनो छोर प खड़ा देश कइगो दोसर बड़ बदलाव देखले बाड़े. एहमें कवनो शक नइखे कि आजु विश्व शीत युद्ध के दौर से भी जादा हिस्सा में विभाजित लउकत बा.
रामलीला मैदान में आजु के जलियावाला बाग, सरकार के दानवी रवैया, विपक्ष कमजोर रीढ़ अउर भारत के प्रति मीडिया के पाखंड के दर्शन करावत बा
शोध अउर अनुसंधान खातिर पसंदीदा जगह के तौर प भारत के उद्भव हमनी के आलसी अउर बीमार नीति निर्माता खातिर खतरा के घंटी बजा दीहले बा. नैदानिक परीक्षण लोगन के जिनगी लील रहल बा अउर परिजन लोग के उचित मुआवजा ले नइखे मिल पावत.
सऊदी अरब के रॉयल किंगडम, जहवां इस्लाम के दुगो पवित्र तीर्थ स्थित बा अउर उपनिवेशवाद के सम्राट रहल, महामहिम महारानी के ग्रेट ब्रिटेन में कम से कम एक बात त समान बा.
'शिक्षा होखे सबका खातिर' के महामंत्र से प्रेरणा लेके 40 साल के रामेश्वर गोप झारखंड के एगो उपेक्षित कोना में रह के कई हजार गरीब आदिवासी लइकन अउर वयस्कन के निरक्षरता के अन्हार से बाहर निकललें.
एह उदाहरण से अंदाजा लगावल जा सकत बा कि ई दूगो राजनेता केतना चर्चित बाडऩ अउर केतना जनाधार रखत बाड़े? बाकिर एकरा ठीक उलट, तीन दशक तक राजनैतिक दुश्मनी पलले दिलीप सिंह जूदेव अउर अजीत जोगी के दोसर पीढ़ी राजनीति में आ त गइल बा बाकिर उनकर राह अतना आसान नइखे, जतना लउकत बा.
पछला हफ्ता, हम रउरा से वादा कइले रही कि एह कमअक्ल हत्यारा के दिमाग के भीतर का चल रहल बा अउर एगो अइसन आदमी के विषय में भी बताइब, जवन कि हमरा हिसाब से एह विषय के सबसे बेहतर तरीकासे समझेलें.
झारखंड के शिक्षा मंत्री बैजनाथ राम प्रदेश में जल्दिए शैक्षणिक सुविधा बेहतर होखे के उमेद जतावेले. प्रशांत शरण के साथे उनकर भइल बातचीत के प्रमुख अंश.


text:
औरत, पुरूष अउर टोली एगो सैलाब के तरह दिन ढलला से पहिलही नदी के किनारे सोहर गावत जाला लोग :-
काचि ही बांस कै बहिंगी लचकत जाय
भरिहवा जै होउं कवनरम, भार घाटे पहुँचाय
बाटै जै पूछेले बटोहिया ई भार केकरै घरै जाय
आँख तोरे फूटै रे बटोहिया जंगरा लागै तोरे घूम
छठ मईया बड़ी पुण्यात्मा ई भार छठी घाटे जाय
अइसन मानल जाला कि महाभारत काल में कुंती द्वारा सूर्य के आराधना आ पुत्र कर्ण के जन्म के समय से मानल जाला
एह पर्व खातिर औरत कई दिन से तइयारी करेली एह अवसर प घर के सगरो सदस्य स्वच्छता के बहुत ध्यान रखेले आ एह समय घर में बिना प्याज-लहसुन के खाना बनावल जाला.
मान्यता बा कि पंचमी के सायंकाल (खरना पूजन) से ही घर में भगवती षष्ठी के आगमन हो जाला. एह प्रकार भगवान सूर्य के एह पावन व्रत में शक्ति आ ब्रह्मा दूनों के उपासना के फल एके साथ प्राप्त होला
चौथा दिने कार्तिक शुक्ल सप्तमी के सुबेरे उदियमान सूर्य के अर्घ्य दीहल जाला. व्रत करे लोग फेर से इक्ट्ठा होले जहवां ऊ साझी के अर्घ्य दीहले रहे लोग.
पहिला दिने कार्तिक शुक्ल चतुर्थी ‘नहाय-खाय’ के रूप में मनावल जाला. सबसे पहिले घर के सफाई क के ओकरा के पवित्र बना लीहल जाला. एकरे बाद छठव्रती स्नान कके पवित्र तरीका से बनल शुद्ध शाकाहारी भोजन ग्रहण कके व्रत के शुरुआत करेले.
छठ पूजा चार दिवसीय उत्सव हवे. एकर शुरुआत कार्तिक शुक्ल चतुर्थी के अउर समाप्ति कार्तिक शुक्ल सप्तमी के होला. एह दौरान व्रत करे वाला लगो लगातार 36 घंटा के व्रत रखेला. एह दौरान ऊ लोग पानी भी ना ग्रहण करेला
सूर्योपासना खातिर प्रसिद्ध पर्व बा छठ. मूलत: सूर्य षष्ठी व्रत भइला के कारण एकरा के छठ कहल जाला. ई पर्व साल में दू बार मनावल जाला. पहिली बार चैत्र में आ दोसरा बार कार्तिक में.
खाली बिहारे में ना बलुक पूरा भारत में ई धूमधाम से मनावल जाला.
उत्तर भारत में एह दिने सूर्य भगवान के एगो विशेष प्रकार के प्रसाद आटा,चीनी आ घी से बनल ठेकुआ चढ़ावल जाला. बाकिर दक्षिण भारत में अइसन नइखे. ओहिजे पूड़ी, मूली, नारियल आ दोसर कई तरह के फल चढ़ावल जाला.
छठ पूजा हिंदू लोग के अइसन त्यौहार बा जवना के लोग बहुत श्रद्धा आ पवित्रता के साथ मनावेला.


text:
सत्याग्रहियन के बढ़त बा दिल्ली के ओर कदम
एजेंसी | मुरैना, अक्टूबर 5, 2012 12:12
जल, जंगल अउर जमीन के लड़ाई खातिर निकलल सत्याग्रहियन के कदम दिल्ली की ओर बढ़ते जा रहल बा. दूसरे दिन मुरैना के बानमौर से पदयात्रा शुरु क के नूरावाद तक के रास्ता तय कइल गइल. एकता परिषद के अगुवाई में बुधवार के ग्वालियर से शुरू भइल जनसत्याग्रह में 50 हजार से जादा लोग चल रहल बा. ई संख्या दिल्ली तक पहुंचते पहुंचते एक लाख के आसपास पहुंच जाये के संभावना जतावल जा रहल बा.
एह सत्याग्रह के नेतृत्व क रहल पी. वी. राजगोपाल के कहनाम बा कि भूमि सुधार के मुद्दा प संघर्ष अउर संवाद दूनो साथे-साथ चलत रही. ऊ उम्मेद जतवले कि सरकार उनकर मांग के गंभीरता से लीही. जनसत्याग्रह के पदयात्रा कुल 350 किलोमीटर के बा. ई यात्रा राजस्थान के धौलपुर, उत्तर प्रदेश के आगरा, मथुरा होत 28 अक्टूबर के दिल्ली पहुंची.
दीगर बा कि सत्याग्रह शुरू होखे से पहिले केंद्र सरकार के दूगो प्रतिनिधि केंद्रीय मंत्री जयराम रमेश अउर ज्योतिरादित्य सिंधिया सत्याग्रहियन से चर्चा कइले रहलन. बाकिर सत्याग्रही सरकार के आश्वासन से सहमत ना भइले अउर ऊ दिल्ली कूच के आपन फैसला बरकरार रखले आ ऊ आगे चल पड़ले.
जनसत्याग्रह 2012 के मुख्य मांग राष्ट्रीय समग्र भूमि सुधार कानून के बा एकरा अलावा देश के हर नागरिक के आवास लायक भूमि, वनवासी क्षेत्र खातिर लागू वन अधिकार कानून, मेहरारुअन के कृषक के दर्जा देवे, भूमि के जीवन जीये के साधन के रूप में विकसित करे के भी उनकर मांग बा.
Previous Story


text:
तत्कालीन राष्ट्रपति राजेंद्र बाबू के मन राजनीति से भर गइल रहे. अब ऊ समाजसेवा करऽल चाहत रहन. एही विषय पऽ राय-मशविरा खातिर ऊ जयप्रकाश नारायण के अपना पास बोलवले अउर उनका सोझा आपन मन के बात रखले.
विश्व कवि श्री रवींद्रनाथ ठाकुर ित्रपुरा के महाराज कुमार बृजेंद्र किशोर देव वर्मा के लिखल अपना पाती में पश्चिमी सभ्यता के मोह में फंसल देशवासियन के स्थिति के चर्चा कइले बाड़े.
जानल-मानल आलोचक, लेखक आचार्य हजारी प्रसाद द्विवेदी संस्कृत पंडितन के लमहर परंपरा के सबसे बड़ उत्तराधिकारी रहले- खास कऽ के ज्योतिष आ गणित खातिर. उनका गुरुदेव रवींद्रनाथ ठाकुरो के साथ मिलल. द्विवेदी जी अउर सुविख्यात पत्रकार पं. बनारसीदास चतुर्वेदी के आपसे में खूब दोस्ती रहे.
पंडित जवाहर लाल नेहरू अउर महात्मा गांधी के बीच पाती लिखे के सिलसिला अबाध रूप से चलत रहे. एह दूनो के बीचे जादातर बात चिट़ठी के माध्यम से होखत रहे. देश अउर समाज के करीब हर मुद्दा अउर मसलन पऽ ई दूनो चिट़ठी के जरिए राय-मशविरा करत रहले.
जी पी श्रीवास्तव के हिंदी हास्य के पितामह के रूप में जानल जाला तऽ अन्नपूर्णानंद के एह विधा के पाल-पोस के बड़ा करे वाला. उनका हिंदी के मार्कट्वेन भी कहल जाला. '
एह पाती से जाहिर बा कि फांसी के सजा सुनावल जाने के बाद भगत सिंह के साथी समझ गइल रहे कि भगत सिंह, राजगुरु अउर सुखदेव तीनो के अंग्रेज कवनो कीमत पऽ फांसी पऽ चढ़ा दीहें.
काकोरी कांड के सिलसिला में जब राजेंद्रनाथ लाहिड़ी के गिरफ्तार कइल गइल तऽ ओह घरी ऊ बनारस हिंदू विश्वविद्यालय में एमए के छात्र रहले. मुकदमा चलल आ फेर उनका फांसी के सजा सुना दीहल गइल.
राष्ट्रपिता महात्मा गांधी के लिखल साहित्य के एगो बड़ हिस्सा उनकर चिठ्ठियन के हऽ. वर्धा के उनकर आश्रम में ओहिजा के अनुशासन के अनुपालन करत ढेर बहिन रहत रहे.
ई बड़ा संतोष के बाति बा कि अब तक हमनी के काम बिना रोक-टोक अउर उन्नति के साथे चल रहल बा.
स्वामी विवेकानंद जी के अलवर शहर से बहुते लगाव रहे, ऊ कई बेर अलवर में प्रवास कइले अउर प्रवचन दीहले.
आपन समय के जानल-मानल पत्रिका 'मोडर्न रीव्यू' जवन आपन प्रखर विचारन खातिर जानल जात रहे ऊ आपन एगो संपादकीय में भगत सिंह के नारा 'इंकलाब जिंदाबाद' के खून-खराबा आ हल्ला-हंगामा के उद्घोष बतवलस. जवन दिन ई संपादकीय पत्रिका में छपल, भगत सिंह तुरंते ई संपादकीय के विरोध में मार्डन रीव्यू के संपादक श्रीमानंद चट्टोपाध्याय के एगोजवाबी पाती लिखले.
लोकनायक जय प्रकाश नारायण आपन अभियान के ओह मोड़ तक ले गइल रहले जहवां उनका एह बाति के एहसास होखे लागल कि स्वतंतत्रा अउर बंधुत्व के स्थापना खातिर समाजवाद के आखिरकार सर्वोदय में विलीन होखे के पड़ी. एकरा खातिर ऊ पहिले से मानसिक तौर पऽ तइयार रहले अउर ऊ चार बरिस पहिलहीं बोधगया सर्वोदय सम्मेलन में राजनीति के छोड़े के निश्चय कऽ लेले रहले.
चंद्रशेखर आजाद के टीम के सुखदेव एगोप्रमुख सदस्य रहले अउर भगत सिंह के संगे ऊ आजादी खातिर तमाम क्रांतिकारी घटना के अंजाम दिहले रहले. उनकाई चिंता रहे कि उनकर चलावल अभियान आम जनता ले कवनो कीमत प पहुंचे के चाहीं, जवना से जनता के बीच उनकर पहचान सकारात्मक बने. एकरा खातिर ऊ ई पाती लिखले रहन. एह पाती के जरिए क्रांतिकारियन के आदर्श अउर दीर्घकालिक उद्देश्यन प रोशनी पड़ेला.
ई पत्र लिखत हमरा के दुख होत बा, काहेंकि हम मानत बानी कि एह समाचार से तू लोग के बहुते दुख होई. ई समाचार पहुंचावे के काम कवनो दोसर मित्र के हिस्से आइल होत त अच्छा काम होत. बाकिर ई बड़ कर्तव्य आखिर में हमरा के पालन करे के पड़त बा.
भगत सिंह लाहौर के नेशनल कॉलेज के छात्र रहन. एगोसुंदर लइकी आवत जात उनके देख के मुस्करा देत रहे. बस भगत सिंह के कारण उहो क्रांतिकारी दल में शामिल हो गइल.


text: लगभग आतंक के पर्याय बनि चुकल माओवाद, जवना तरह से धीरे-धीरे, सधल पांव, भारत के धरती पर आपन पांव पसार रहल बा, ओह से कबो अफगानिस्तान में एही तरे पसरत- पसरत सत्ता पर कब्जा जमा लेबे वाला तालिबानियन के याद ताजा हो रहल बा। क्रूर एह हद तक कि जवना के लिखे में कलम आ बोले में जबान तक घबरा जाता आजो. हलांकि हमरा ओकर वर्णन नइखे करे के एहिजा, फेर से, कारण ओह लोग के क्रूरता जग जाहिर बा, आ आजुवो ऊ लोग ओही तरी सक्रिय बा अफगानिस्तान से बेदखल भइला का बादो, जवना के नजारा हमनी का देखे के मिलि रहल बा, लगातार पाकिस्तान के स्वात घाटी में।


text:
वाराणसी। गंगा, गंगा के घाट आ धरोहरन से सजल काशी बॉलीवुड के फिल्म निर्माता लोगन के पहिला पसंद बनत जा रहल बाटे। पिछला दस साल में सेल्यूलाइड के नक्शा पर ई शहर प्राइम लोकेशन बन के उभरल बा।बॉलीवुड आ टॉलीवुड के समानांतर बनारस के पहचान शुरु से काशीवुड का रूप में होत रहल बाटे। आउर अब ई कवनो संभावना ना, बल्कि तथ्यन पर आधारित एगो अइसन हकीकत हवे, जेकरा के साफ- साफ देखल जा सकेला। सत्यजीत रॉय से लेके अमीर खान तक के खाली मात्र एकर एगो परछाई हवे।
बात 1956 से शुरु कइल जा सकेला, जब बंगला फिल्म पॉथेर पांचाली के शूटिंग खातिर सत्यजीत रॉय के टीम एहिजा चौसट्टी घाट के आसपास पहुंचल रहे। एकरा बाद ऊ एहिजे अपराजिता, अपूर संसार, जय बाबा फेलूनाथ के शूटिंग पूरा कइलन। उनुका बाद तपन सिन्हा, मृणाल सेन, ऋत्विक घटक जइसन बंगला फिल्मन के निर्देशक लोग एहिहा खिंचात चल आइल। ओकरा बाद बारी आइल ऋतुपर्णो घोष के, जेकि ऐश्वर्या राय आ पूरा टीम के लेके कई दिन तक चोखेर बाली फिल्म खातिर एहिजा जुटल रहली।
एही बीचे दीपा मेहता के फिल्म वॉटर के विषय वस्तु के लेके भइल विवाद के कारण कुछ दिन तक एहिजा शूटिंग रोके के पडल रहे। लेकिन एह से बनारस के फिल्मी फिजा में कवनो खास अंतर ना पडल। राज कुमार संतोषी के घातक, अभिषेक बच्चन के दूगो फिल्म बस इतना सा ख्वाब है, आ बंटी और बबली काफी चर्चा में रहली सन। रानी मुखर्जी भी बंटी और बबली के अलावा लागा चुनरी में दाग के शूटिंग में हिस्सा लेहली। एकरा अलावा पंकज पाराशर के फिल्म बनारस ए मिस्टिक लव स्टोरी में डिम्पल, राज बब्बर, उर्मिला मांतोडकर, आ अस्मित पटेल एहिजा आइल रहले।
एह कुल्ह यादगार आ बड़ बजट के फिल्मन के निर्माण से भोजपुरिया दायरा में कैद बनारस के एगो विशाल फलक मिलल बाटे। अगर अइसन हालत में फिल्मी पंडित एह उभरत माया नगरी में काशीवुड के अक्स देख रहल बाडे, त ना ही एह में ना कुछ आश्चर्य बा, आ नाही गलत।
भोजपुरी फिल्मों खातिर सब कुछ
वाराणसी आ आसपास के क्षेत्रन में भोजपुरी फिल्म, धारावाहिक आ एलबम की शूटिंग लगातार होत रहेले। गंगा मइया तोहे पियरी चढ़इबो, नदिया के पार, ससुरा बड़ा पइसा वाला, दरोगा बाबू आई लवयू, गंगा आ आउर ना जाने केतना भोजपुरी फिल्म के शूटिंग एहिजा भइल बाटे।
लोकप्रिय लोकेशन
गंगा घाट, घाट के सीढी, गंगा पार रेती, छोट- छोट गली, मंदिर, रामनगर किला, बीएचयू, आ सारनाथ फिल्मकारन खातिर लोकप्रिय लोकेशन ह।
ऑस्कर भी मिलल
फिल्म जगत खातिर ऑस्कर के पुरस्कार सबसे महत्वपूर्ण बा, आ वाराणसी के इहो मिल चुकल बाटे। दुनिया भर में चर्चित डाक्यूमेंट्री फिल्म स्माइल पिंकी में मणिकर्णिका घाट पर शवदाह के काम करे वाला लइकन के काम के सराहना चारों ओर हो रहल बाटे। एह फिल्म के मांट्रियल वर्ल्ड फिल्म फेस्टिवल, सॉपलो पुरस्कार ब्राजील, लॉस एंजिलिस इंडियन फिल्म फेस्टिवल आ इंडियन डाक्यूमेंट्री प्रोड्यूसर एसोसिएशन से भी पुरस्कार मिल चुकल बाटे।
चुपचाप जारी बाटे कामकाज
जवना तरह से आमिर खान तीन दिन तक बनारस में रहले आ केहू के कानोंकान खबर तक ना भइल, ओही तरह कई गो निर्देशक एहिजा लगातार आवत रहेले। एह में राज कुमार संतोषी के नाम लिहल जा सकेला, जे कि अपना फिल्म अजब प्रेम की गजब कहानी के सफल बनाये खातिर मंदिर आइल रहलन। मुंबई से एगो टीम सपेरन के जिंदगी पर वित्त चित्र बना के सोमवार के वापस लवट गइल। ओहिजे कई गो आउर टीम अभियो शहर में बिया।
जे बनल एहिजे से स्टार
वाराणसी से फिल्म उद्योग के क्षेत्र में कई कलाकार, गीतकार आ निदेशक के नाम शामिल बा। एह में कन्हैया लाल, सुजीत कुमार, नजीर हुसैन, लीला मिश्रा, पद्मा खन्ना, गोपी कृष्ण, राकेश पांडेय, निर्मल पांडेय, अंजान, एस एन त्रिपाठी, समीर, स्मृति मिश्रा, मनोज तिवारी, आ रवि किशन के नाम मुख्य रुप से लिहल जा सकेला। (स्त्रोत: जागरण)